text:
नीन्न टुटिते लुखियाक नजरि दिन भरिक काजपर पड़लनि। काज देखि मनमे अबूह लागए
लगलनि। असकता गेलीह। मुदा तैयो हूबा कऽ कऽ उठए चाहलनि आकि आँखि पुबरिया घरक
छप्परपर गेलनि। बिहाड़िमे मठौठ परक खढ़ उड़िया गेल छलैक। हड्डी जकाँ बाती झक-झक करैत।
मनमे अएलनि जे “की कहत बड़तुहार
?” कहत जे मसोमातक घर छिऐ तेँ मठौठ उजड़ल छैक। खौंझ उठलनि। ठोर पटपटबैत- “जेहने
नाशी डकूबा बिहाड़ि तेहने झड़कलहा कारकौआ। जुट बान्हि-बान्हि आओत आ लोलसँ खढ़
उजाड़ि-उजाड़ि छिड़िऔत।
” नजरि
निच्चाँ होइते दछिनबरिया टाटपर पड़लनि। बरसातमे टाटक आलन गलि कऽ झड़ि गेल छलैक।
मात्र कड़ची-बत्ती टा झक-झक करैत। जइसँ ओहिना दछिनबरिया बँसबिट्टी देखि पड़ैत।
बेपर्द आंगन। मन खिन्न हुअए लगलनि। मनमे अएलनि जे पुरना साड़ी टाटमे टांगि देबै।
मुदा बड़तुहारक आँखिमे की कोनो गेजर भेल रहतै जे नहि देखत। तहूमे साड़ीसँ कते
अन्हराएत। ओहिना सभ किछु देखत। आरो मन निच्चा खसैत जाइत। बाप रे की कहत बड़तुहार
?
नागेसर दिओरपर तामस उठै लगलनि। कोन
जरुरी छलनि जे कौल्हुके दिन दऽ देलखिन। घर-अंगना चिक्कन कऽ लइतौं तहन अबैक दिन
दैतऽथिन। कोनो की हमर बेटा बाढ़िमे दहाइल जाइत छलए। पाँच दिन आगुएक दिन भेने की
होइतै
? तामस बढ़लनि। तइ बीच
आँखि टाट परसँ निच्चा उतरलनि। नजरि पड़लनि अंगनाक पनिबटपर। झक-झक करैत झुटका।
उबड़-खाबड़ सौंसे आंगन। तहूमे जे झुटका सरिआममे अछि ओ तँ नहि मुदा जे अलगल अछि ओ तँ चुभ-चुभ गरैत अछि। सौंसे
अंगना सरिअबैमे कमसँ कम
, दस छिट्टा माटि
लागत। दस छिट्टा माटि उघि
, ढ़ेपा
फोड़ि
, सरिया कऽ पटबैमे तँ भरि
दिन लगि जाएत। तखन आन काज केना हएत
? काजक तरमे दबाए लगलीह। तामस आरो लहरै लगलनि। अबूहो लगनि। ओछाइनेपर पड़ल-पड़ल
भारसँ दबैत जाएत। दुइये माए-पूत की सभ करब
? तहूमे आइ ऐ छौड़ाकेँ केना किछु करैले कहबै। ओकरे
देखैले ने घरदेखिया आओत। छौड़ाकेँ तँ अपने मारिते रास काज हेतै। कानी छटौत।
अंगा-घोती खीचत। आइरन करबैले गंजपर जाएत। गमकौआ साबुनसँ नहाएत। तेल लेत। बाबरी
सीटत। तेहेन ठाम कोदारि-खुरपी चलबैले केना कहबै। लोहे छिऐ जँ किनसाइत लागिये जाए। तखन तँ आरो पहपटि
हएत। कथकिया जे हाथ-पएरमे पट्टी बान्हल देखतै तँ की कहत
? मनक तामस निच्चाँ मुँहे ससरए लगलनि। तामस उतरिते नजरि
घरदेखियाक खेनाइ-पीनाइपर पहुँचलनि। आन काज तँ रहियो-सहि कऽ भऽ सकैत अछि मुदा दूध
तँ एक दिन पहिने पौड़ल जाएत। जँ से नहि पौड़ब तँ दही केना हएत। शुभ काजमे जँ दहिये
नहि होएत तँ काजक कोन भरोस। एक तँ महींसबला सभ तेहेन अछि जे दूधसँ बेसी पानिये
मिला दैत छैक। नबका मटकुरियो ने अछि
, जे पानियो सोखि लइतैक। मनमे खौंझ उठए लगलनि। मुदा नजरि चाउर-दालि दिस बढ़िते तामस
दबलनि। बेटाक घरदेखिया आओत
, हुनका
केना खेसारी दालि आ मोटका चाउरक भात खाइले देबनि। लोको दुसत आ अपनो मन की कहत।
कियो किछु कहऽ वा नहि मुदा कुल-खानदानक तँ नाक नहि ने कटा लेब। जँ इज्जतिए नहि तँ
जिनगिये की
? मन पड़लनि घैलमे
राखल कनकजीर चाउर। कनकजीर चाउरक भात आ नवका कुटुम मनमे अबिते लुखियाक हृदए पघिलल
केरा जकाँ पलड़ए लगलनि। मने-मन भातक प्रेमी दालिक मिलान करए लगलीह। मेही भातमे मेही
दालिक मिलान नीक हएत। मुदा खेरही-मसुरी दालि तँ भोज-काजमे नहि होइत। होइत तँ
बदाम-राहड़िक। मुदा राहड़ि तँ घरमे अछि नहि। बोङमरना बाढ़ियो तेना दू सालसँ अबैत अछि
जे एक्को डाँॅट राहड़ि नहि होइत अछि। तत्-मत् करैत फेर मन झुझुआ गेलनि। बिना आमिले
राहड़िक दालि केहेन हएत
? आमक
मास रहैत तँ चारि फाँक कँचके आम दऽ दितिऐ। सेहो नहि अछि। फेर मन आगू बढ़लनि
,
पहिल-पहिल समैध-समधीन बनब आ एगारहो टा
तरकारी खाइले नहि देबनि से केहेन हएत। गुन-धुन करए लागलीह। गुन-धुन करिते बर-बरी-अदौरी
मन पड़लनि। एक्के दिनमे केना ओरियान हएत
? घाटिये-बेसन बनबैमे तँ तीन दिन लागत। तखन केना होएत
? फेर तामस पजरए लगलनि। मन फेर खौंझा गेलनि। बजै
लागलीह- “ई सभटा आगि लगौल नगेसराक छी। जाबे ओकरा छितनीसँ चानि नहि तोड़ब ताबे ओकरा बुधि
नहि हेतै। तमसाइले नागेसरक आंगन दिस बजैत बढ़लीह। पुरुख छी आकि पुरुखक झड़। जहि
पुरुखकेँ काजक हिसाबे नहि जोड़ए आओत ओहो कोनो पुरुखे छी। ओइसँ नीक तँ मौगी।
नागेसर नदी दिस गेल छलाह। नागेसरकेँ नहि देखि लुखिया
डेढ़िये पर अनधुन बजए लागलि। मुदा नागेसरक पत्नी भुरकुरिया चुप-चाप सुनैत। किछु
बजैत नहि। किएक तँ मने-मन सोचैत जे दिओर-भौजाइ बीचक बात छी, तइ बीच हम किएक मुँह लगबी। बजैत-बजैत लुखियाक पेटक
बात सठलनि। बात सठिते तामसो उतरलनि। बोलीक गरमीकेँ कमैत देखि भुरकुरिया बाजलि- “अंगना
चलथु दीदी। बीड़ी पीबि लेथु, तखन
जइहथि।”
घरसँ बीड़ी-सलाइ निकालि दुनू गोटे ओसारपर बैसि गप-सप्प
करए लागलि। सलाइ खरड़ैत भुरकुरिया बाजलि- “दीदी, आब पीहुओकेँ जुआन होइमे देरी नञि लगतनि। कंठ फूटि
गेलै।”
भुरकुरियाक बात सुनि लुखिया हरा गेलीह। जुआन बेटाक
सुख मनमे नचए लगलनि। लुखियाकेँ आनन्दित होइत देखि पुनः भुरकुरिया बाजलि- “भइयोसँ
बेसी भीहिगर जवान पीहुआ हेतनि।”
खुशीसँ लुखियाक हृदए बमकि गेलनि, बजलीह- “कनियाँ, खाइ-पीबैमे छौड़ाकेँ की कोनो कोताही करै छिऐ। एक तँ
भगवान नउऐं-कउऐं कऽ एकटा बेटा देलनि। तेकरो जँ सुख नै होए तँ एते खटबे केकरा लेल
करै छी। बापक मन तँ परुँके बिआह करैके रहै मुदा तइ बीच अपने चलि गेल। आब साल लगलै
तँ ऐबेर जेना-तेना बिआह कइये देबै।”
कहि आंगन दिस बिदा भेलीह। अंगनासँ निकलिते मन
नागेसरपर गेलनि। सोचए लागलीह, नागेसर बेचाराक कोन दोख छैक। ओहो की कोनो अधलाह केलक। हुनको मनमे ने होइत
हेतनि जे झब दे पुतोहु घर आबनि। अखन तँ वएह ने बाप बनि ठाढ़ छथिन। मुदा काज अगुताइल
केलनि। गरीब छी, तेकर माने ई
नहि ने जे इज्जति नहि अछि। इज्जति कऽ तँ बचा कऽ राखै पड़ैत छैक। नव कुटुमैती भऽ रहल
अछि। नव कुटुम्ब दुआरपर औताह। हुनका जँ पाँच कौर खाइयो ले नहि देबनि से केहेन हएत। स्वागत
की कोनो धोतिये-टाका टा सँ होइत छैक? आकि दूटा बोल आ दू कौर अन्नोसँ होइत छैक। जेहेन पाहुन रहताह तेहने ने बेवहारो
करए पड़त। फेर मनमे तामस उठए लगलनि। एहेन पुरुखे की जिनका धियो-पुतोक बिआह करैक
लूरि नहि होन्हि। तइ बीच मन पड़लनि चाह-पान। चाहो-पानक ओरियान तँ करए पड़त। एहेन
नहि ने हुअए जे एक दिस करी आ दोसर दिस छुटि जाए। चाहे-पानटा किअए, बीड़ीओ-तमाकुलक ओरियान करए पड़त ने। ई की कोनो
शहर-बजार छिऐ जे लोक एक्के- आधे टा अम्मल रखैत अछि। ई तँ गाम छिऐक, ऐठाम तँ एक-एक आदमी पनरह-पनरहटा अमल डेबैत
अछि। अपनहि विचारमे लुखिया ओझरा गेलीह। किछु फुड़बे ने करनि। बुकौर लगै लगलनि। आँखिमे
नोर ढबढ़बा गेलनि। मनमे उठए लगलनि जे घर तँ पुरुखेक होइत छैक। एते बात मनमे अबिते लुखिया
बाटपर आबि नागेसरक बाट देखए लगलीह। नदी दिससँ अबैत नागेसरपर नजरि पड़लनि। नजरि पड़िते
बजलीह- “काल्हि घरदेखिया औताह आ अहाँ निचेनसँ टहलान मारै छी।”
नागेसर- “अच्छा चलू। बैसि कऽ सभ विचारि लैत छी।”
दुनू गोटे आंगन दिस बढ़ल। ओचाओन खरड़ैत पीहुआकेँ देखि
नागेसर कहलखिन- “अखन तू ऐंठार चिक्कन करै छेँ की जा कऽ बाबरी छँटा अयमे? काजक अंगना छियौ तेँ पहिने बाहरक काज समेटि लेमे की
घरे-अंगनाक काज करै छेँ। जो, जल्दी
जो।”
खरड़ा राखि पीहुआ बिदा भेल। लुखियाक नजरि बदललनि।
जहिना चश्माक शीशाक रंग दुनियाँक रंगकेँ बदलि दै छै, तहिना लुखियाक नजरि नागेसरक बदलल रूपकेँ देखलक। बदलल
रूप देखिते सिनेह उमड़ि पड़लनि। सिनेहसँ बजलीह- “एते लगक दिन किअए देलिऐ? चारि दिन आगूक दितियनि। भरिये दिनमे सभ काज
सम्हारल हएत?”
लुखियाक समस्याकेँ हल्लुक बनबैत नागेसर कहलखिन- “आइ
पहिल दिन घरदेखिया घर-बर देखए औत आकि खाइन-पीउन करै ले? पसिन्न हेतनि तँ खेता-पीताह, नहि तँ अपना घरक रस्ता धरताह। अखन तँ ओ बटोही बनि कऽ
औताह। तेँ हमरो ओते सुआगतक ओरियान करैक जरुरत नहि अछि। जखन पीहुआ पसिन हेतनि,
बिआह करब गछताह, तखन ने किछु, आकि समधीन बनैले बड़ अगुताइल छी? होइए जे कखैन समैधिक संग होरी खेलाइ?”
समधिक संग होरी खेलाएब सुनि लुखियाक मन उड़िऐ लगलनि।
बजलीह- “हम की कोनो समैधिये भरोसे फगुआ रखने छी, दिअर कोन दिनले रहत?”
लुखियाक मनसँ चिन्ता पड़ा गेलनि। मुस्की दैत बजलीह- “बाटो-बटोही
जँ दुआरपर औताह तँ एक लोटा पानियो नहि देबनि?”
नागेसर- “से तँ देबे करबनि। यएह इज्जति तँ हमरा सबहक
बाप-दादाक देल अमोल धरोहर छी।”
खुशीसँ भसिआइत लुखिया कहलनि- “पुरुषक थाह हम नहि पाएब।”
नागेसर- “कनी कालमे बजार जाएब। जे सभ जरुरीक बस्तु
अछि से सभ कीनि आनब। तइले एते माथा-पच्ची करैक कोन जरुरी। अतिथिक सुआगत मात्र
नीक-निकुति खुऔनहि होइत? आकि
प्रेम-पूर्वक तुकपर खुऔने होइत। बैसैक लेल चद्दरि साफ केलौं? सिरमो खोल खीचि लेब।”
“सिरमामे खोल कहाँ अछि? ओहिना पुरना साड़ीक बनौने छी। ओहूले दूटा खोल किनने
आएब।”
“बड़बढ़ियाँ।”
दोसर साँझ आंगनमे बैसि नागेसर पीहुआकेँ पुछलक- “तोरा
जे नाम पुछथुन्ह तँ की कहबुहुन?”
पीहुआ- “से की हमरा नाम नइ बुझल अछि। बउओक, माइयोक आ गामोक नाम बुझल अछि।”
“ओते नै पुछै छियौ। अपने टा नाम बाज?”
“पीहुआ”
“धुर बुड़िबक। पीहुआ नहि पुहुपलाल कहिहनु।”
“से हमर नाम पुहुपलाल कहाँ छी। पहिने सभ कहैत रहए आब
तँ सभ पीहुए कहैत अछि। एहिना ने लोकक नाम बदली होइत रहै छै।”
मुँह बिजकबैत लुखिया कहलक- “हँसी-चौलमे लोक तोरा
पीहुआ कहै छौ आकि जनमौटी नाओँ छियौ।”
छठियार राति, दाइ-माइ पुहुपलाल नामकरण केलखिन। जखन ओ आठ-दस बर्खक
भेल, तखन जाड़क मास बाधमे फानी
लगबै लगल। गहींर खेत सभमे सिल्लियो आ पीहुओ आबि-आबि धान चभैत। जेकरा ओ फानी
लगा-लगा फँसबैत। अपनो खाइत आ बेचबो करैत। कछु दिनक बाद स्त्रीगण सभ पीहुआबला कहै
लगलैक। फेर किछु दिनक पछाति भौजाइ सभ पीहुआ कहए लगलैक। मुदा तेकर एक्को मिसिया दुख
ने पीहुएकेँ होइत आ ने पीहुआ माये-बापकेँ। तेँ पुहुपलाल बदलि पीहुआ भऽ गेल।
मने-मन नागेसर बिचारलनि जे ई पीहुआ एना नहि सुधरत।
अखन सिखाइयो देबै तैयो बजै कालमे बाजिये देत। से नहि तँ दोसर गरे काज लिअए पड़त।
लुखियाकेँ कहलखिन- “मोटरी खोलि सभ समान मिला लिअ।”
दुनू दिओर-भौजाइ सभ समान मिलबए लगल। धोती देखि दुनूक
बीच मतभेद भऽ गेलनि। कन्यागतक विदाइक लेल एक्के जोड़ धोती नागेसर कीनि कऽ अनने
छलाह। किएक तँ बुझलनि जे बेटीबला धोती नहि पहिरैत अछि। मुदा से बात लुखिया बिसरि गेल
छलीह। तेँ बजलीह- “दू गोटे औताह, तखन एक जोड़ धोतीसँ की हएत? कमसँ कम तँ जोड़ो कऽ केँ करबनि। जेकरा बेसी रहै छैक ओ पाँचो टूक कपड़ा बिदाइ
करैत अछि।”
सामंजस्य करैत नागेसर- “हमरो सासुरक धोती रखले अछि।
काज पड़त तँ दऽ देबनि।”
“गुलाबिये
रंगमे रंगल अछि। एकरो गुलाबियेमे रंगि लेब। रंगो कीनि कऽ नेनहि आएल छी।”
दोसर दिन, सवेरे सात बजे कन्यागत दुनू बापुत पहुँचलाह। कन्यागतकेँ
अबैसँ पहिनहि नागेसर एकचारीमे बिछान बिछा, तैयार केने छलाह। नबका खोलक सिरमो सिरा दिस
देने छलाह। कन्यागतकेँ अबिते नागेसर ठेेंगा-छत्ता रखि पएर धोएले लोटा बढ़ौलकनि।
चाह-पान आनए लुखिया पछुआरे बाटे लफड़ल चौक दिस बिदा भेल। जाधरि दुनू बापुत डोमन
हाथ-पएर धोए कुशल-क्षेम करैत, बिछानपर
बैसलाह ताधरि लुखियो चौक परसँ चाह-पान कीनि अनलक। नागेसरक दुनू आँखि दुनू दिस। तेँ
देखि लेलनि जे चाह आबि गेल। पीहुआकेँ कहलनि- “बौआ, चाह नेने आबह?”
पीहुआ- “पानो।”
“पहिने चाह लाबह। पछाति पान अनिहह।”
पीहुआक बोली डोमन सुनि लेलनि। तेँ नाम-गाम पुछैक
जरुरते नहि रहलनि। दोहारा नमगर देह। मने-मन डोमन लड़िका पसन्द कऽ लेलनि। आँखिक
इशारासँ डोमन बुचनकेँ पुछलखिन। आँखिएक इशारासँ बुचन सेहो स्वीकृति दऽ देलकनि। दुनू
बापूतक मुँहमे हँसी नाचि गेलनि। मुदा लगले डोमनक मनमे एकटा शंका पैसि गेलनि। शंका
ई जे मरदा-मरदी परिवार नहि अछि तेँ हो ने हो कोनो छोट-छीन बाधा ने बीचमे आबि भंगठा
दिअए। चाह पीबि पान खा डोमन नागेसरकेँ कहलखिन- “समैध, जाधरि भानस होइत अछि ताधरि बाध दिससँ घुमि अबैले
चलू। हँ, एकटा बात तँ कहबे ने
केलौं, तीमन-तरकारी बेसी नै
करब। सात-आठ दिनसँ लगातार माछ खेलौं, पेट गड़बड़ भऽ गेल अछि। गाममे रहितौं तँ मड़बज्झू भात आ केेरा चाहे भांटाक सन्ना
संगे खइतौं। मुदा से तँ ऐठाम नहि हएत। तेँ दालि-भात एकटा तरकारी-सजमनि चाहे झिंगुनीक-
बना लेब। तहूमे बेसी मसल्ला नै देबैक।”
बीड़ी-सलाइ गोलगलाक जेबीमे रखि नागेसर लुखियाकेँ कहए
आंगन गेलाह। ओना टाटक अढ़सँ लुखियो सुनि लेने छलीह। तेँ जबाब दैले मन उबिआइत रहनि।
अवसर पाबि लुखिया बजलीह- “एते रास जे तीमन-तरकारीक ओरिआन केने छी से की हएत। अपने
नै खेताह तँ आंगनवालीले मोटरी बान्हि देबनि।”
अपिआरीमे फँसैत माँछ जकाँ लड़िकाक माएकेँ फँसैत देखि
डोमन बजलाह- “तइले की हेतैक, हिनको
मोटरी बान्हि कन्हापर नेने जेबनि।”
आँखि दाबि नागेसर लुखियाक बोली रोकै चाहलनि। मुदा
लुखिया मुँहक बात बरतुहार दिस नहि बढ़ि नागेसरे दिस खसलनि- “बड़ बुधियार छथि। बुझब
जे बेटाक बिआह केलौं तँ गामो-घर आ समधियो नीक भेटलाह। तेँ जेना-तेना कुटमैती कइये
लेब।”
लुखियाक बात सुनि नागेसरक मन हल्लुक भेलनि। लुखिया
अपन भार दऽ बाधा हटौलक। नहि तँ बेर-बेर बाता-बाती होइत। समए पाबि डोमन जोरसँ बजलाह-
“समधीने लग नुड़िआइल रहब आकि चलबो करब?”
लुखियाक मन भीतरसँ चप-चप होइत। बजैक लेल लुस-फुस
करैत। डोमनक बात सुनि बजलीह- “हिनके टा समधीन लगड़गर छन्हि, आनकेँ कि किछु छैक?”
मुस्की दैत नागेसर आंगनसँ निकलि बाध दिस बिदा भेलाह।
आँखि उठा-उठा डोमन गाम-घर देखैत जाइत। टोलसँ निकलि पछिम मुँहे एक पेड़िया धेलनि।
गाछी टपि हाथक इशारासँ पच्छिम मुँहे देखबैत नागेसर कहलकनि- “पछबारि भाग जे चतरलाहा
गाछ देखै छिऐक ओएह गामक सीमा छी।”
दुनू बापुत देखि डोमन पुछलखिन- “उत्तरबरिया सीमा?”
ओंगरीसँ देखबैत नागेसर- “ओ ढ़िमका जे देखै छिऐ,
सएह छी।”
“दछिनबरिया।”
“तीन चारिटा जे छोटका गाछ एक ठाम देखै छिऐ ओ सीमेपर अछि। पीरारक
गाछ छिऐक।”
बाधकेँ हियासि डोमन आँखिक इशारासँ बुचनकेँ देखलखिन।
दुनू गोटे मने-मन अन्दाजलनि जे दू सए बीघासँ उपरेक बाध अछि। तइ बीच नागेसर बजलाह- “बुझलौं,
बाबूक अमलदारीमे तँ सम्मिलिते छल मुदा
हमरा दुनू भाँइमे बँटबारा भऽ गेल। उत्तरसँ हमर छी आ दछिनसँ भातिजक।”
डोमन- “खोपड़ी कतऽ बनौने छी?”
नागेसरकेँ पैछला घटना मन पड़लनि। ओंगरीसँ देखबैत कहए
लगलखिन- “ओइ बँसबाड़ि आ गाछीक बीच एकटा खाधि छैक। जहिमे बिसनारिक गाछ सभ छैक।
भदवारिमे पानि भरि जाइत छैक। बाँसोक पात आ गाछो सबहक पात ओइमे खसि-खसि सड़ैत अछि।
बिसनारियोक गाछ सभ सरि जाइत छैक। जइसँ कारी खट-खट पानि भऽ जाइत छैक। ढाकीक-ढाकी
मच्छर फड़ि जाइत अछि। ओइ खाधिमे भैयाकेँ कालाज्वरक मच्छर काटि लेलकनि। कतबो
दवाइ-बिरो भेलनि, मुदा नहि
ठहरलखिन।”
डोमन पुछलखिन- “अहाँ सभकेँ सरकारी अस्पतालमे दवाइ
नहि दइए?”
नागेसर कहलखिन- “से जँ दैतैक तँ एत्ते लोक मरबै
करैत। बीस आदमीसँ उपरे हमरा गाममे कालाजारसँ मरलहेँ। अस्पतालमे किछु छैक थोड़े,
ओहिना ईंटाक घर टा ठाढ़ अछि। दवाइकेँ
के कहए जे कुरसियो-टेबुल बेचि नेने अछि।”
बजैत-बजैत नागेसरक आँखि नोरा गेल। गमछासँ
आँखि पोछि आगू बढ़ि गेला। तीनू गोटे खोपड़ी लग पहुँचलाह। बाधक बीचमे कट्ठा दुइएक
परती, परतियेपर दुनू फरीकक
खोपड़ियो आ पाँचटा अनेरुआ गाछो, दूटा साहोरक, दू-टा पितोझिया आ एकटा बज्र-केराइक। साहोरक गाछ सभसँ
पुरान मुदा देखैमे सभसँ छोट। बज्र-केराइ सभसँ कम दिनक मुदा सभसँ नमहर। पितोझिया गाछक निच्चामे
तीनू गोटे दुबिपर बैसि गप-सप्प करए लगलाह।
डोमन पुछलखिन- “रखबाड़ि–-राखी- केना गिरहत सभ दैत अछि?”
नागेसर बजलाह- “बीधामे पाँच घुर धानो आ गहुमो।”
“रब्बी, राइ माने दलिहन-तेलहन?”
“अंदाजेसँ देलक। अपनो सभ उखाड़ि दै छिऐ। जइसँ बोइनो
भेल आ राखियो।”
दुनू बापूत डोमन मने-मन हिसाब जोड़ए लगलाह। अगर
कट्ठामे एक
क्बीन्टल उपजत तँ पच्चीस किलो बीघामे भेल। जँ से नहि पचासो किलोक
कट्ठा हएत, तैयो साढ़े
बारह किलो बीघा भेल। सए बीघासँ उपरेक बाध अछि। तहिसँ या तँ पच्चीस क्वीन्टल,
नहि तँ साढ़े बारह क्वीन्टल राखी -धान-
सालमे जरुर
होइतै हेतनि। तेकर बाद गहुम भेल, मड़ुआ भेल, आरो-आरो दलिहन-तेलहन भेल। दुइये माइ-पूत
कते खाएत? हमरो बेटीकेँ अन्नक
दुख नहि हेतै। मुस्की दैत डोमन बेटा दिस तकलक। बेटो बाप दिस ताकि आँखियेसँ गप-सप्प
कऽ लेलक।
कनी काल चुप रहि डोमन नागेसरकेँ पुछलखिन- “कथी-कथीक खेती बाधमे होइत
अछि?”
नागेसर बजलाह- “पान साल पहिने तक तँ अन्ने टाक खेती
होइत छल। टो-टा कऽ सेरसो-तोड़ीक खेती। मुदा आब खेती बदलि रहल अछि।”
मुस्की दैत पुन: आगू बजलाह- “की कहब, बुझू तँ राजा छी। दू सए बीघाकेँ अपन बपौती
सम्पति बुझैत छी। दुनू सए बीघाक मालिक छी। एक बेर टाँहि दैत छलिऐक तँ जुआन-जुआन
घसवहिनी सभ नाङरि सुटुका कऽ पड़ा जाइत छलि। मुदा आब से नहि करैत छी। खसल-पड़ल खेत,
आड़ि पड़क घास कटैले केकरो मनाही नहि
करैत छिऐ......।”
किछु मन पाड़ि फेर बजलाह- “हँ तँ कहै छलौं जे जहि
दिनसँ लोक बोरिंग गरौलक आ कोशियो नहरि एलैक तइ दिनसँ तँ बूझि पड़ैत अछि जे घरसँ बाध
धरि लछमी सदिकाल नचिते रहैत छथि। केकरो देखबै धानक बीआ पाड़ैत अछि तँ कियो रोपएले
बीआ उखाड़ैत अछि। कियो कमठौन करैत अछि तँ कियो धान कटैत अछि, तँ कियो बोझ उघैत अछि। कियो दाउन करैत अछि, तँ कियो
धान ओसबैत अछि, तँ कियो अगोँ रखैत अछि। कियो धान उसनियो करैत अछि तँ कियो पथार
सुखबैत अछि। कियो मिलपर धान कुटबैत अछि तँ कियो चाउर फटकैत अछि। कते कहब।”
डोमन बजलाह- “आनो-आनो चीजक खेती हुअए लागल होएत?”
नागेसर बजलाह- “ऐँह की कहब! पचासो किस्मक तँ धानेक
खेती हुअए लगल अछि। ओते धानक की नामो मन अछि। धानक संग-संग खाद-पानि दऽ कऽ गहुम,
दलिहनक खेती सेहो होअए लगल अछि। एते
दिन तँ सरिसोए-तोड़क खेती होइत छल। आब सूर्यमुखीक खेती सेहो होइत अछि। राशि-राशिक
तीमन-तरकारी सेहो हुअए लगल अछि। बीघा दसेकमे पनरह-बीस गोटे नवका आमक कलम सेहो
लगौलक अछि। ऐँह, की कहब,
आन्ध्राक आम, मद्रासी आम सभ सेहो लोक लगौलकहेँ। अजीब-अजीब आमो सभ
अछि। ऐबेर रोपू तँ पौरुकेँ सँ फड़ए लगत। जेहने देखैमे लहटगर लागत तेहने खाइयोमे।”
डोमन पुछलखिन- “आमक ओगरबाहि केना दैत अछि?”
नागेसर कहलखिन- “तीन आममे एक आम सरही आ चारि आममे एक
आम कलमी। से जहि दिन तोड़ल जाएत तइ दिनक कहलौं, तइ बीच खसल-पड़ल आमक हिसाब नहि। तेहेन आम सभ अछि जे
टुकलेसँ धिया-पुता खाए लगैत अछि। खटहो आमकेँ चून लगा कऽ मीठ बना लैत अछि। धियो-पुतो
तते बुधियार भऽ गेल अछि जे अंगनेसँ चून नेने जाएत आ आममे लगा कऽ खाएत।”
डोमन पुछलखिन- “आरो की सभ आमदनी बाधसँ अछि?”
नागेसर बजलाह- “सभटा की मनो अछि। (ओंगरीसँ देखबैत)
दछिनबारि भाग बीघा बीसेक गहींर खेत छल। चौरी। गोटे साल नहि, ने तँ पहिने सभ साल
धान दहाइये जाइत छलैक। मुदा आब, जहियासँ पानिक सुविधा भेल, सभ गिरहत अपन-अपन खेतकेँ आरो खुनि कऽ पोखरि जकाँ बना-बना माछ पोसए लगलहेँ। आन्ध्र
प्रदेशक एकटा माछ छै “इलिस”।
ऐँह, की कहब, (मुँह चटपटबैत) अपना सभ कहै छिऐ रौह, मुदा ओइ इलिस आगूमे किछु नहि। जहिना बढै़मे
तहिना सुआद। हमरा की कोनो रोक अछि, हमहीं ओगड़ै छिऐ ने, जहिया
मन भेल तहिया बन्सीमे दूटा मारि लेलौं। आ सभ खेलौं। सभसँ मुश्किल आब बनौनाइ भऽ
गेल। काजेसँ ने छुट्टी। के ओते मेठैन कऽ कऽ खाएत। आब सुर्ज माथपर आबि गेल। चलू। भानसो भऽ गेल हएत।
गरमे-गरम खाइमे नीक होइ छै।”
तीनू गोटे बाधसँ घर दिसक रास्ता धेलनि। थोडे़ आगू
बढ़ल तँ बँसवारिमे एकटा चिड़ै बजैत सुनलनि। बाजबो अजीब ढ़ंगक। मुस्की दैत नागेसर डोमनकेँ
पुछलखिन- “कहू तँ ई चिड़ै की बजैत अछि?”
कने अकानि कऽ डोमन बजलाह- “ई तँ पान-बीड़ी सिगरेट
बजैत अछि।”
बात सुनि नागेसर ठहाका दऽ हँसल। कने काल हँसि बजलाह- “ई चिड़ै अहाँ
गाम सभ दिस नहि अछि। जहिया कोसीक बाढ़ि अबैत छलैक तहियेसँ ई चिड़ै हमरा गाममे अछि। ई
बजैत अछि- बढ़मा, बिसुन, महेश।”
विचारक भिन्नताक कारणे डोमन पुनः चिड़ैक बोली अकानए
लगल। बुचन सेहो अकानए लगल। अपना बातमे मजबूती अनैक लेल नागेेसर सेहो अकानए लगल।
दुनू चुप। दुनू अपन-अपन दुविधामे। डोमन बुचनकेँ पुछलक- “बौआ, तूँ तँ इसकुलो देखने छहक, तांेही कहह?”
मामूली सवालमे हारि मानब केकरा पसिन्न होइत। डोमनक मन विचारकेँ मथैत।
डोमनक बात सुनि बुचन बाजल- “बाबू, हमरा बूझि पड़ैत अछि जे “तुलसी, सूर, कबीर” कहैत अछि।”
तीनूक तीन मत, तँए विवादक प्रश्ने नहि, तीनू अपन-अपन
रमझौआमे ओझड़ाएल। तँए तीनू चुपचाप आगू-पाछू घर दिस बिदा भेलाह।
घरपर अबिते डोमन बजलाह- “लोटा नेने आउ। कनी डोल-डाल दिससँ
भऽ अबैत छी।”
नागेसर आंगनसँ दू लोटा पानि आनि कऽ देलकनि। लोटामे
पानि देखि बुचन बाजल- “बाबू, आगूमे
कल-तल नै छैक?”
डोमन बजलाह- “अखन तूँ बच्चा छह, नहि बुझल छह?” कहि आगू मुँहे गाछी दिस बिदाह भेलाह। गाछी पहुँचि एकटा
सरही आमक गाछक निच्चाँमे दुनू बापूत बैसि विचार-विमर्श करए लगलाह।
बुचन- “बाबू, कुटुमैती करै जोकर परिवार अछि। समलाइके मे बिआह-सादी,
दुश्मनी आ दोस्ती छजैत छैक। लड़िकाक
बाप नहि छैक तँ की हेतै। गाम-घरमे लोक मइटुगरकेँ अधलाह बुझैत छैक।”
डोमन बुचनक बातो सुनैत आ मुड़ियो डोलबैत मुदा मने-मन परिवारक
आमदनी आ ओइ आमदनीकेँ समटैक लूरि सोचैत रहथि। जहि हिसाबसँ आमदनीक जड़ि देखि रहल छी ओइ
हिसाबसँ सम्हारैक लूरि नहि छैक। जँ दुनू एक सतहपर आबि जाए तँ परिवारकेँ आगू मुँहे
ससरैमे बेसी समए नहि लगत। एतेटा बाध छैक। अलेल घास सभ दिन रहतै। बाध ओगड़ैमे की
लगैत छैक? एक-दू बेर ऐ भागसँ
ओइ भाग घुमब मात्र छैक। अगर जँ अपनो काज ठाढ़ कऽ लिअए तँ बैसारियो नहि रहतैक आ
आमदनियो बढ़ि जएतैक। हमरा बेटीकेँ ऐ घर अएलासँ एकटा काजुल आ बुधियार समांग बढ़ि
जेतै। जानकीकेँ सभ हिसाब-कनमा, अधपेइ, पौवा, असेरा, सेर, अढ़ैया, पसेरी, धार आ मन सँ लऽ कऽ बोरा-क्वीनटल धरि, जोड़ैक लूरि छै। तहिना कोड़ी -बीस वस्तु, सोरे-
सोलह, सोरहा -सोलह सोरे, दर्जन–बारह, ग्रुस-बारह दर्जन, जोड़ा -धानक आँटी, दस,
गाही–पाँच, गंडा–चारि, जोड़ा–दू,
पल्ला- एक सभ बुझैत अछि। मनमे खुशी एलै। बाजल- “बौआ, ओना जानकी गिरहस्तीक काज सम्हारि दूटा गाइयोक सेवा
कऽ लेत। मुदा तहिसँ दूधे टाक आमदनी बढ़त। जरुरत छैक खेतिओ बढ़बैक। तँए नीक हएत जे एकटा गाए
आ एकटा बड़द दऽ दिऐक। एकटा बड़द आ एकटा हरबाह भेने दू समांग अपन भऽ जेतै। जइसँ बीघा
दू बीघा खेतियो कऽ सकैत अछि।”
बुचन- “अपना खेत जे नहि छैक?”
बुचनक बात सुनि डोमन हँसए लगलाह। हँसैत बजलाह- “बौआ,
समए एहेन आबि गेल अछि जे खेतोबला सभ
खेती छोड़ि नोकरियेक पाछू बौआ रहल अछि। जइसँ खेती केनिहारक अभाव भऽ रहल छैक।
गिरहस्तीक हाल बिगड़ि गेल छैक। जबकि जरुरत छैक खेतमे मेहनतिक। जे सभ किसान नहि बूझि
रहलाह अछि।”
बुचन- “केना बुझत?”
डोमन गंभीर होइत बजलाह- “बौआ खेतीमे बड़ बुधिक काज
छै मुदा
खेती दिन-दिन मूर्खेक हाथमे पड़ल जाइ छै, से सोचलहकहेँ?”
तर्क-वितर्क कऽ दुनू बापुत तँइ कऽ लेलक जे कुटमैती
करबे करब। मुदा
एकटा जटिल प्रश्न आबि कऽ आगूमे ठाढ़ भऽ गेलनि। ओ ई जे बिआह उट-पटाँग
ढ़ंगसँ नहि होइ? रस्तासँ
पाइक उपयोग होइ। गुन-धुन करैत दुनू बापूत घर दिस बिदा भेलाह।
जाधरि डोमन पैखाना दिससँ अबैत ताधरि लुखिया
चारि-पाँच बेर दौड़ि-दौड़ि आंगनसँ बान्हपर जा-जा देखलनि। मनमे उड़ी-बीड़ी जेना लगल
रहनि। जे कुटमैतीमे कोनो तरहक गड़बड़-सड़बड़ नहि हुअए। नहि तँ लोक पीकी मारत। कहत जे
मौगीक मुख्तिआरी छी ने। बिनु मरदक मौगी बेलगामक होइते अछि। कहलो गेल छै- “राँड़
मौगी साँढ़।” फेर मनमे उठलनि जे
किछु होउ बिआह तँ हमरे बेटाक होएत। तँए केकरो ओंगरी बतबैक रस्ता नहि रहए देबैक।
जहिना बड़तुहार कहताह तहिना हमहूँ करब। जँ दुनू गोटेक मिलान रहत तँ किअए कोइ आँखि
उठाओत। एते बात मनमे अबिते बड़तुहारकेँ लुखिया अबैत देखलनि। बान्ह परसँ दौड़ले आंगन
आबि हाँइ-हाँइ कऽ थारी साँठए लगलीह।
हाथ-पएर धोइते नागेसर डोमनकेँ कहलकनि- “पहिने भोजने
कऽ लिअ।”
आगू-आगू लोटा नेने नागेसर आ पाछू-पाछू दुनू बापुत
डोमन आंगन ऐलाह। पीढ़ीपर बैसिते नागेसर थारी आनि आगूमे देलकनि। आँखि घुमा कऽ देखि
डोमन बजलाह- “समैध, समधीनियोकेँ
अढ़मे बजा लिअनु। बिआहक सभ गप पक्का-पक्की कइये लेब। बैसारपर जखने गप उठाएब आकि
चारु दिससँ लोक आबि अन्टक-सन्ट गप चालि देत।”
आँखिक इशारासँ नागेसर भौजाइकेँ सोर पाड़ि बैसैले
कहलक। तइ बीच डोमन कहलखिन- “समैध, समधीनकेँ पुछिअनु जे केना बेटाक बिआह करतीह?”
नागेसरकेँ अगुआ लुखिया बजलीह- “अहाँ सभ मरदा-मरदी गप
करु। हमरा कोनो चीजक लोभ नहि अछि। नीक मनुक्ख घर आबए, बस एतबे लोभ अछि।”
मने-मन नागेसर सोचैत जे हमर कतबो मोजर अछि, तइसँ की? कोनो की हमरा बेटा-बेटीक बिआह हएत? तँए हम अनेरे मुँह दुरि किअए करब। बाजल- “समैध,
अहाँ अपने मुँहसँ बजियौक जे केना करब?”
भात-दालि सनैत डोमन बजलाह- “समैध, जहिना अहाँक भातिजक बिआह हएत तहिना तँ हमरो
बेटीक हएत.....। लुखियाकेँ खुश करै दुआरे पुन: आगू बजलाह- “हमर बेटी साक्षात् लछमी
छी। साल भरि की दसोसाल घुमि कऽ लड़की ताकब तँ ओहन नहि भेटत। तहूमे आब? आब तँ लोक मनुक्ख थोड़े घर अनैत अछि, अनैत अछि रूपैया।”
नागेसर टाटक अढ़मे बैसलि भौज दिस तकैत बाजल- “खर्च-बर्च
करै लेल किछु तँ चाहबे करी....।”
नागेसरक बातकेँ कटैत लुखिया बजलीह- “नै! हम केकरो
बेटीकेँ पाइ लऽ कऽ अपना घर नै आनब।”
नागेसर भौजक गप्प सुनि चुप भऽ गेल।
मुस्की दैत लुखिया बजलीह- “जखन दुआरपर आबि
बेटा मंगलनि तँ हम दऽ देलियनि। आब हमरा की अछि। दू कौर अन्न आ दू बीत कपड़ा टा
चाही। घर तँ आब ओकरे सबहक -बेटे-पुतोहुक- हेतै।”
डोमन बजलाह- “समैध, पाँच गोटे जे बरिआती चलब, हुनकर सुआगत हम नीक जकाँ करबनि। बड़-कनियाँकेँ,
जे नव घर ठाढ़ करैक वस्तु अछि से तँ देबे करब। तेकर
अतिरक्ति एकटा बड़द आ एकटा लगहरि गाए सेहो देब।”
सबहक मुँहसँ हँसी निकलल। बिआहक दिन तँइ भऽ गेल।
मुस्की दैत लुखिया बजलीह- “आब की हम कहबनि जे समधीनो हमरे दऽ दोथु।”
ठहाका दैत डोमन उत्तर देलकनि- “बाह-बाह, तब तँ दुनू रोटी चाउरेक।”
चारि बजे सूति-उठि चाह पीबि, पान खा डोमन नागेसरकेँ कहलखिन- “समैध, सभ बात तँ तइये भऽ गेल। आब चलब।”
दुनू जोड़ धोती नागेसर आंगनसँ आनि आगूमे रखि देलकनि।
धोती देखि डोमन बजलाह- “समैध, कतबो गरीब छी तँए की मुदा इज्जति बचा कऽ रखने छी। बेटीक दुआरपर केना धोती
पहिरब?”
टाटक भुरकी देने लुखिया देखैत रहथि। डोमनक बात सुनि
दोगसँ बाजलीह- “समैधकेँ कहिअनु जे जखन बेटी आओत तखन ने बेटीक घर हेतनि, ताबे तँ हमर छी कीने। हम दैत छियनि।”
ठहाका दैत डोमन बजलाह- “जखन हमर बेटी ऐ घर आओत तखन
ने ओ समधीन हेतीह आकि अखने?”
तइ बीच पीहुआ, सभकेँ गोड़ लगलक। एक्कैस रूपैया डोमन
पीहुआ हाथमे देलखिन।
थोड़े दूर अरिआति नागेसर घुमैत बाजल- “समैध, आब बढ़िऔक। नवम् दिनक दिन भेल। अहाँ काजमे
लगि जाउ आ हमहूँ लगि जाइ छी।”
डोमन दुनू बापुत बिदा भेलाह। आगू बेटीक बिआहक ओरिआओन
रहनि किन्तु मनपर नचैत रहनि लुखियाक गप्प- “केकरो बेटीकेँ पाइ लऽ कऽ अपन घर नै
आनब।” देह
सिहरि गेलनि बेटा दिश तकलनि। ओहो आब बिआह जोगर भऽ गेल रहए।


c: text/html

text:
205.
इमानदारी
नोकरी ज्वाइन करबाक लेल मेडिकल सर्टिफिकेट बनबेनाइ परम् आवश्यक छल ।दू दिन हॉस्पिटल सँ घुरि गेल रही ।डॉक्टर साहेब कतौ गेल छलथि ।काल्हि अंतिम दिन छल तेँ आइ भोरे पहुँचि गेलौं ।डॉक्टर साहेबक तीन-चारि टा कम्पाउण्डरमे सँ एकटाकेँ अपन बात कहलौं ।ओ फॉर्म सब भरबा क' हर्ट,बीपी, सब चेक क' लेलक आ फेर हमरा कहलक जे पेपर वेट अछि ने ?हम ओकर बात नै बुझलौं तेँ हाँ मे हाँ मिला देलौं ।तखने घंटी बजल । ओ हमरा आ फाइल ल' क' डॉक्टर लग पहुँचि गेल ।फॉर्मकेँ देख क' डाक्टर साहेब पुछलखिन " वेट कितना है ?"
कम्पाउण्डर हड़बड़ाबैत कहलक "अभी नहीं लिये हैं सर ।" बस डॉक्टर साहेब फॉर्मके साइड क' वेट लेबाक लेल कहि गेम खेलैमे व्यस्त भ' गेलाह ।कम्पाउण्डर हमरा बाहर आनलक आ पाँच सह रूपैया माँगलक ।हमरा बड आश्चर्य भेल जे सरकारीमे ई कोन फीस छै ।हम पुछलियै- कोन चीजके हौ ?
-अरे एत' फाइल तखने घुसकै छै जखन ओइपर पेपरवेट रहै छै ।केहन भूच्चर छी जे इहो नै जानै छी !
-एँ हो ई पाँच सौ त बड बेसी भेलै ?
- यौ सरकार दोसरसँ कहि क' देखियौ, ओ आठसँ लेल ।हम सब अपन धन्धामे इमानदारी रखै छी तेँ एतबे माँगलौं ।
ई सुनिते निर्णय नै क' पाबि सकल छलौं जे एकरा इमानदारी कही वा ....!

robotstxt: allowed

filter: keep


text:
अपन मिथिला /साउन २८ / लहान नगरपालिका वडा. न. १ रहल कृष्णटोल डुबानमें परल अछि ओहि सs दर्जनौ घरपरिवारके हाल वेहाल भेल अछि । बितल राति के भेल तेज वर्षाके कारण नहर के बाँध टूइट के बाइढ सुकुम्बासी मुसहर बस्ती में घुशल अछि बाइढ के कारण दर्जनौं मुसहर घर से बेघर भेल अछि । बाइढ के पानि अखुन मुसहर बस्ती भके बही रहल अछि। स्थानीय एक सुकुमबासी के अनुसार ओकरा सभ के घर मे रहल खाद्धान्न आ कपडा सभ भीग चुकल अछि । ओकरा अनुसार बहुत समान बाइढ तहसनहस कैर देने अछि । घरके भीतर भाग सेहो पानी पानि होई के कारणसे खाना पकाब और खाई के लेल मुसहर समुदाय समस्या झेल रहल रहल अछि । एक स्थानीय सुर्यनाथ यादव के अनुसार वर्षो से लाहान नगरपालिका द्धारा उपेक्षित कृष्णटोल साविकमे मटियर्वाके नाम से जाना जाय छेल । मटियर्वा डेउरही(थारु) टोलसे पश्चिममे अवस्थित नया वस्ती यादवके घना वस्ती होईके कारण टोलके नाम कृष्णटोल रखाल गेल अछि । ई टोल शहीद चौक से करिब ७०० मिटर दक्षिणमे अछि। मुदा विकासके जब बात करब तब ई टोल कोनो पिछडा दुर्गम गामसे कम नै अछि । यत नै विजली अछि नै पीबैवाला पानि, रोड के अगर बात करि तब वर्षात के मौसम मे स्थानीयके हाइवे के मार्केट जाय के होई तब बहूत परेसानी झेल परित अछि।
फोटो साभार - मनोज बनैता
लहान


text:
जेठ ५ गते,बैशाख ३१ गते सम्पन्न स्थानीय तहके चुनावके जारी मतगणनामे नेपाल कम्युनिष्ट पार्टी एमाले १०३ स्थानमे जीत हासिल कएनेअछि ।
प्रदेश नम्बर ३, ४ आ ६ के २ सय ८३ स्थानीय तहके लेल भेल पहिल चरणके चुनावमे एमाले १०३ स्थानमे जित हात पारति १६ स्थानमे अग्रता काएम राखि पहिल स्थानमे रहलअछि तँ नेपाली कांग्रेस ९६ स्थानमे जीत हासिल कऽ १३ स्थानमे अग्रता कायम करति दोसर स्थानमे रहलअछि । अहिना नेकपा माओवादी केन्द्र ४५ स्थानमे विजय प्राप्त कएने अछि तँ ४ स्थानमे अग्रता लऽक तेसर स्थानमे रहलअछि । तहिना स्वतन्त्र ३,नयाँ शक्ति १ , राप्रपा १ आ जनमोर्चा १ स्थानमे जीत हात पार्नेअछि तँ ३ स्थानमे अग्रता काएम रख्नेअछि ।
स्थानीय चुनावमे एमाले कएलक शतक पूरा0
जेठ ५ गते,बैशाख ३१ गते सम्पन्न स्थानीय तहके चुनावके जारी मतगणनामे नेपाल कम्युनिष्ट पार्टी एमाले १०३ स्थानमे जीत हासिल कएनेअछि ।


text:
मिथिलावासी बोल बोलू मेची स: महाकाली,
हिंदी उर्दू इंग्लिस चाहे बोलू आऔर नेपाली,
मुदा सब स अनमोल रत्न अछि अपने मातृभाषा,
किया तुलल छि कर पैर मातृभाषा के दुर्दशा,
जन्म लैत कान स:सुनलौ मैथिलि स्वर मधुर,
मैथिलि स्वर मधुर सुनीक नाईच उठैय मयूर ,
सरस सरल ममता सा भरल अछि माएक बोली,
जेना आमक गाछी में कु कु कु कुह्कैय कोयली,
मथिली भाषा आ मिथिलाक जीवनशैली स:
उत्तपन भेल अछि मिथिलाक विराट संस्कृति,
मनमोहक आ मनोरम अछि मिथिलाक प्रकृति,
गंगा हिमालय कोशी गण्डकी के मध्य्भूमि,
हराभरा जंगल एतिहासिक नदी के संगम,
अछि प्रेम प्राग सुन्दर अनमोल अनुपम,
हिंदी उर्दू इंग्लिस बोली चाहे अओर बोलू नेपाली,
माए के माथक टिकुली अछि मैथिलि बोली,
टिकुली बिनु सुन्दर नै लागत माएक सृंगार,
अपने हाथे किये करैत छि माएके सृंगारक ऊजार,
रचनाकार:प्रभात राय भट्ट


text:
मिथिला राज्य निर्माण सेना केर द्वारा २४ नवम्बर क दिन के २ बजे कॉफ़ी हाउस दिल्ली स हरीश रावत के घर तक जत्था मार्च करत और हरीश रावत के घर के सामने हरीश रावत के पुतला दहन करत तथा अपन विरोध दर्ज करत | सब मैथिल भाई बहिन और मिथिला संस्था स आग्रह जे बेसी स बेसी संख्या में आबि क अपन घोर विरोध दर्ज करी | दिल्ली में रहै वाला सब मैथिल स आग्रह जल्दी स संपर्क करू और अई आंदोलन में अपन सहयोग करू | राजेश झा-08607817171 संजय कुमार- 09910644894 कमलेश मिश्र - 9560437000 , मदन ठाकुर -9312460150 ,
ई एहन शब्द बजल कोनो -?
चमचागिरी आ चाटुकारिता के एकटा सीमा होइत अछि , हद भा गेल सीता मैया के सेहो ई विदेशी मूल के कहि रहल अछि , सर्वविदित अछि अदौकाल सं जकर प्रमाणिक इतिहास अछि जे माँ सीताक जन्म सीतामढ़ी जिला अंतर्गत पुनौरा धाम मे भेल अछि , तिनका विदेशी मूल के कही एकर तुलना सोनिया गाँधी से क रहल छथि ई पाखान्द्शिरोमानी हरीश रावत , रावत जी ज क इतिहास पदु आ अपन वक्तव्य के वापस लिय , सरिपहुं ई हरेक मैथिलक मुहं पर थापर समान थिक जे हमर धरोहर माँ समान सीता मैया के सोनिया सन महिला सं तुलना कायल गेल अछि | एकरा हम व्यक्तिगत रूपेण अपन संस्था मिथिला राज्य निर्माण सेना के तरफ सं घोर निंदा करैत छी , अगर अहाँ सब हमरे जकाँ लागैत अछि त आऊ coffe हाउस रवि दिन २ बजे अपरान्ह आ एही कुकृत्य के लेल हरीश रावत के पुतला दहन कायल जाय आ हिनका ई वक्तव्य के वापस लेबा पर मजबूर करू |
एहन चमचा शिरोमणि के की कायल जाय ,
कालिख पोअति चुगला बनायल जाय ,
आऊ सब मिलि एकर पुतला दहन करी ,
मैथिल होयबाक किछु त स्वाभिमान करी ,
जा तक रहत एहन एहन लोक जेना की रावत ,
मैथिलि अपमानित होइत रहत ....... तावत
आऊ सब मिलि देखाऊ अपन त|गत |
हरिश रावत तोहर ओकात कि छउ तकर थाह तोरा 24 के पता चलतउ । माता सिताके अपमानित कैला के बाद रावण एहन प्रतापि राजाके नाश भ गेल तु कोन खेत के मूली छे रे रावत...24 november ke din ke 2 bje Coffee house,CP Delhi enay nay bisru.....CP s harish Rawat ke ghar tak march kel jet ekar bad putla Dahan-
हिन्दू धर्म के ठेकेदार और ठीकेदारी लेने वाली संगठने चुप क्यूँ हैं l क्या उन्हें काठ मर गया है, या संज्ञा सुन्यता मे है ?
आखिर राम की राजनीति चमकाने वाले और इलेक्शन के समय ८४ कोशी यात्रा करनेवालों की जड़ता कब टूटेगी ?
माता सीता का यह अपमान, कब तक सहेगा हिंदुस्तान ?
ऐसे नेता देश को क्या विकास के राह पर ले कर जाएंगे जिनको इतिहास पता ही नहीं है, सीता माता विदेशी कैसे?????
जब सीता माता थी तब इंडिया, भारत, हिंदुस्तान, या नेपाल ही नहीं बना था, उस समय तो मिथिला राज्य हुआ करता था, क्या सही में अज्ञानी नेताओ के संख्या जयादा होगया है इस देश में ?
कांग्रेस के हरीश रावत ने आज मुझे अर्थात बिहार खास कर मिथिला की बेटी को विदेशी कहा है। तिरहुत सरकार लक्ष्मेश्वर सिंह ने कांग्रेस को पहला दान देकर सही में रावत जैसे लोगों को देशभक्त बना दिया।
हरीश को इतिहास की जानकारी लेनी होगी की जहां माता सीता का जन्म हुआ वह स्थान आज भी भारत में है सत्ता के नशे में झूठ बोलने से सच नहीं हो जाती माता सीता का जन्म सीतामढ़ी में है और मैं सीतामढ़ी वासी होने के नाते इस बयान का घोर निंदा करता हूँ
ई कांग्रेस त मैथिला के खा गेलभाई 1.अंग्रेज मिथिलाक दू भाग मे बटलक ,आजादि के बाद cong. सरकार अङि मुद्दा पर चूप रहल..2.नेपाल स हर साल जे पईन छोरल जोईत अछि जहि स मिथिला मे हर साल भंयकर बाईढ आवैत अछि cong.के देन छि 3.आब राबत कहैत अछि जे सिता माता बिदेसी छलिह..
आब कहु कि -२ सुनई लेल बांकी अच्छी - ?
आब नै चुप रहव - चल्लू डेल्ही


text:
दरभंगा। 26 अगस्त। मिथिलांचल म' बाढ़िक हालत चिंताजनक बनल अछि। कैल्हि शुक्रदिन धरी बाढ़ि सँ मरै बलाक आंकड़ा 426 पहुंच गेल। मिथिलांचल के 19 जिला म' लगभग 1.67 करोड़ लोग बाढ़ि सँ प्रभावित अछि। किछु जगह पर बाढ़िक पैन कमबाक खबैर अछि जाहिसँ प्रभावित लोग सभ अप्पन घर लौट रहल छथि, मुदा जता पैन कमल अछि ओता बीमारी पसरबाक डर बनल अछि।
सरकार द्वारा बाढ़ि प्रभावित इलाका म' अस्थिर - अस्थिर राहत शिविर सेहो कम काएल जे रहल अछि। पहिने कुल 624 शिविर बनाओल गेल छल जाहिके कम करि 368 काएल गेल अछि। एहिमे लगभग 1.59 लाख लोग आश्रय ल' रहल छथि। ई जानकारी आपदा प्रबंधन विभाग देलनि।


text:
अपने क' बता दी कि नजीबाबाद - मुरादाबादक बीच बुंदकी स्टेशन लग एक पुल लगभग 100 बरख सँ बेसी पुराना छल आओर ओकर हालत खस्ता भ' चुकल छल। एहि पर काज करैत रेलवे केर इंजीनियरिंग विभाग महज 7 घंटा 20 मिनट मे नया पुल तैयार क' देलक जाहिक चर्चा चहुओर भ' रहल अछि।
मंडल रेल प्रबंधक अजय कुमार सिंघल कहलनि कि एहि पुरान आओर जर्जर भ' चुकल पुल क' तोड़लाक बाद रेलवे केर इंजीनियरिंग विभाग ऐहिक नवनिर्माण महज़ 7 घंटा 20 मिनट मे क' देलक। बुंदकी स्टेशन लग डाउन लाइनक पुल सौ बरख सँ बेसी पुराना आओर जर्जर भ' चुकल छल जाहिकेँ रेलवे एक दम नवा क' देना अछि।
आगा ओ कहलनि कि दुपहर 3.05 बजे तक पुलक ढांचा तैयार करीकेँ राखी देल गेल छल आओर 7 घंटा 20 मिनट मे (सांझ 5.15 बजे) तक नवनिर्माण काज पूरा क' लेल गेल। जखन पूरा तरहे पुलक निर्माण भ' गेल तँ सांझ 5:40 बजे देहरादून सँ इलाहाबाद जाय बला लिंक एक्सप्रेस क' ऐहिक ऊपर सँ निकालल गेल। ऐहिक बाद ट्रेन नवा पुल पर सँ गुजरल।


text:
अपन मिथिला /साउन २६ , जनकपुरधाम । आय भोर सँ भेल बर्षा से कारण जनकपुरके चौक चौराहामें पाईन जम्मा भगेल अछि । आ नालाके गन्दा पाइन घरघरमें घुशला सँ गन्ध दिय लागल अछि
थोरे पाईन परलसँगै जनकपुरधामके भानुचौक, वकिल टोल, शिव चौक, जनक चौक, विश्वकर्मा चौक, हटिया बजार ई सभ चौकमें पाईन जम्मा भेल अछि । नालाके नीक से व्यवस्थापनके अभावमें जनकपुर— ८ दशरथ नगर, विद्यापतिचौक, विश्वकर्माचौक,किशोरी नगर, वकिल टोल, कटैया चौरी, जिरोमाईल एरिया ई सभ टोल में घर—घरमें पाईन घुशल अछि । जनकपुरधाममें खुल्ला नाला आ नालाके सफाई नै भेला से नाला जाम भके गन्दा पाईन घर आँगना में पैसल अछि ।
मुदा समयममें नालाके व्यवस्थापन आ सरसफाई नै भेल तब जनकपुरके घरघरमें नालाके गन्दा पाईन घुसैके संभावना रहल स्थानिय बुद्धिजिवि सभ के कथन अछि । यत जनकपुरवासी सभ बेर बेर ई समस्यासभ से हैरान भलौ से जनकपुर उपमहानगरपालिका समस्या समाधान में कोनो चासो नै देखा रहल सहजै देखल जा सकैत अछि


text:
पटना । केंद्र सरकार बिहार मे दूटा आओर केंद्रीय विश्वविद्यालय खोलबा पर विचार क रहल अछि। केंद्रीय वित्त मंत्री अरुण जेटली संसद मे कहला अछि जे नालंदा जेका विक्रमशिला में सेहो केंद्रीय विश्वविद्यालय खोलल जायत। संगहि एकटा आओर केंद्रीय स्तरक स्कील डेवलपमेंट यूनिवर्सिटी बिहार मे खोलबाक घोषणा केलथि । एहि घोषणा स ऐतिहासिक धरोहर क विकास होएत संगहि विक्रमशिला मे एक बेर फेर स पठन-पाठन क गतिविधि प्रारंभ होएत। जेटली राज्यसभा मे सांसद भूपेंद्र यादव (बिहार भाजपा प्रभारी) क सवाल पर इ घोषणा केलथि । एकर अलावा स्कील डेवलपमेंट क लेल सेहो संस्थान खोलबाक घोषणा कैल गेल अछि। एकरा लेल गत माह लघु उद्योग राज्य मंत्री गिरिराज सिंह सेहो वादा केने छलाह।
भाजपा प्रवक्ता शाहनवाज हुसैन विक्रमशिला कए फेर स जीवित करबा लेल कई साल स प्रयासरत छलाह। मुदा हुनकर गुहार संप्रग सरकार नहि सुनलक। शाहनवाज हुसैन एहि घोषणा लेल प्रधानमंत्री नरेंद्र मोदी आ वित्त मंत्री अरुण जेटली क प्रति आभार व्यक्त केलथि अछि संगहि श्री यादव कए बधाई देलथि अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
पटना । राज्य सरकार भारत क प्रथम राष्ट्रपति डॉ राजेन्द्र प्रसाद क समाधि कए राष्ट्रीय मानक क पर्यटन स्थल क रूप मे विकसित करबा लेल आखिरकार सक्रिय भेल। एहि क्रम मे समाधि स्थल क बगल मे स्थित विद्युत शवदाह गृह (बांसघाट) कए हटेबाक प्रक्रिया शुरू भ गेल अछि। मुख्य सचिव स्तर पर भेल बैठक मे सहमति बनल जे स्वाधीनता आंदोलन क आलोक मे इतिहास क चमक स मंडित एहि स्थल कए एहि प्रकार स विकसित कैल जाए जे शब्द भले चुक जाए, तामीर बजबा लेल तैयार रहे। पर्यटन विभाग क प्रधान सचिव रश्मि वर्मा क कहब अछि जे दिल्ली मे जेना शांति वन आ राजघाट कए विकसित कैल गेल अछि आया ताहि तर्ज पर पटना मे देशरत्न क समाधि स्थल कए पर्यटन केन्द्र क रूप मे विकसित कैल जा रहल अछि। पर्यटन विभाग कए समाधि स्थल क सौंदर्यीकरण क लेल प्रथम चरण मे ढाई करोड़ भेट चुकल अछि। समाधि स्थल क पार्क कए गंगा दिस खंभा (पिलर) पर आओर विस्तारित(चौड़ा) करबाक योजना अछि। हालांकि गंगा करीब तीन किलोमीटर दूर छथि, तथापि विस्तारित पार्क स पूरा पाट क संग गंगा क सौंदर्य आंखि मे भरल जा सकत। समाधि स्थल क कैम्पस मे एकटा खूबसूरत पार्क बनेबाक क योजना अछि जे राति मे रंगीन रोशनी क द्वीप मे बदलि जाएत। लोक क बैसबा लेल आधुनिक सुविधा क बेंच लागत। पार्क क संग छोटसन कैफेटेरिया आ प्रसाधन क निर्माण क सेहो योजना अछि। समाधि स्थल क पार्क सौ फुट चौड़ा होएत। समाधि स्थल स दक्षिण नगर निगम क खाली पड़ल भूमि मे सेहो पार्क बनेबाकविचार अछि। बता दी जे समाधि स्थल क वर्तमान स्थिति बेहद दयनीय अछि। 28 फरवरी, 1963 कए देशरत्न क देहावसान भेल आ पटना क बांसघाट पर गंगा नदी क कछैर मे दाह संस्कार कैल गेल। एक सालो बाद तीन दिसंबर, 1985 कए तत्कालीन मुख्यमंत्री बिन्देश्वरी दूबे आ तत्कालीन राज्यपाल वेंकेट सुबेश्या समाधि स्थल क कैम्पस मे पार्क क निर्माण करेने छलाह, मुदा एकर स्थिति मे कोनो सुधार नहि भेल। उम्मीद अछि जे हुनकर समाधि स्थल पर लागल दोहा- ‘हारिये न हिम्मत बिसारिये न हरि नाम, जाहि विधि राखे राम ताहि विधि रहियेÓ, लोक फेर पढि़ सकत।
मुख्य पृष्ठ समाचार शांतिवन सन बनत देशरत्नक समाधि स्थल


text:
मौसी प्राय: खूब स्नेह सँ दीपाली सँ बतियाथिन आ अपन भतीजी कें नेमनचूस-बिस्कुट दैत काल दीपालियो के दैत छलखिन ।हुनकर भतीजी वन्दना आ दीपाली मे बात-बतौअल आ मुंहफुलौअल होए तखन मौसी बीच-बचाव करैत रहथिन ।ओइ समय मे दीपाली कें पता नइ रहेन कि मौसी बाल-विधवा छथिन ।दुरागमनक छह साल बाद मौसा आबैत रहथिन दरभंगा सँ ।तीला संकरांति सँ दू दिन पहिले या बाद यादि नइ ।कुहेसक दिन रहै ,लाठी भरिक अगिला-पछिला नइ देखाइ ।बागमती पर रोड वला पुल नइ रहै ,तें लोक सब नाव सँ पार होइत रहथिन ,मुदा कखनो-काल लोक रेलवे पुलक उपयोग सेहो करैत रहथिन आ ओइ दिन मौसा सेहो यैह गलती केलखिन ,आ जें कि पुल पर घुसलखिन ,ओमहर सँ रेल अएबाक अवाज सुनेलेन , मौसा जल्दी सँ पार करबाक प्रयास केलखिन ,दौड़बा मे दिक भेलेन त’ साइकिल कें माथ पर उठा लेलखिन ,मुदा अंत मे साइकिल कें छोड़’ पड़लेन ।मौसा साइकिल छोडि़ पुल कें टपबा लेल तेजी सँ भागलखिन ,एक क्षण लेल लागलेन कि पार भ’ छथिन मुदा...........
मैथिली साहित्य आ मिथिलाक संस्कृति पर विमर्शक एकटा मंच ।प्राचीन गौरवशाली परंपराक पहचान आ नवीन प्रगतिशील मूल्यक निर्माण लेल एकटा लघु प्रयास ।
Thursday, 19 December 2013
दीपाली 3
मौसी प्राय: खूब स्नेह सँ दीपाली सँ बतियाथिन आ अपन भतीजी कें नेमनचूस-बिस्कुट दैत काल दीपालियो के दैत छलखिन ।हुनकर भतीजी वन्दना आ दीपाली मे बात-बतौअल आ मुंहफुलौअल होए तखन मौसी बीच-बचाव करैत रहथिन ।ओइ समय मे दीपाली कें पता नइ रहेन कि मौसी बाल-विधवा छथिन ।दुरागमनक छह साल बाद मौसा आबैत रहथिन दरभंगा सँ ।तीला संकरांति सँ दू दिन पहिले या बाद यादि नइ ।कुहेसक दिन रहै ,लाठी भरिक अगिला-पछिला नइ देखाइ ।बागमती पर रोड वला पुल नइ रहै ,तें लोक सब नाव सँ पार होइत रहथिन ,मुदा कखनो-काल लोक रेलवे पुलक उपयोग सेहो करैत रहथिन आ ओइ दिन मौसा सेहो यैह गलती केलखिन ,आ जें कि पुल पर घुसलखिन ,ओमहर सँ रेल अएबाक अवाज सुनेलेन , मौसा जल्दी सँ पार करबाक प्रयास केलखिन ,दौड़बा मे दिक भेलेन त’ साइकिल कें माथ पर उठा लेलखिन ,मुदा अंत मे साइकिल कें छोड़’ पड़लेन ।मौसा साइकिल छोडि़ पुल कें टपबा लेल तेजी सँ भागलखिन ,एक क्षण लेल लागलेन कि पार भ’ छथिन मुदा...........


text:
ले.क. मायानाथ झा कए हुनक पहिल पुस्तक ”जेकर नारी चतुर होई” लेल एहि साल क साहित्य अकादेमी क बाल साहित्य पुरस्कार देबाक घोषणा कैल गेल अछि। मधुबनी जिलाक भराम गाम क रहनिहार माया नाथ झा सेना डाक सेवा कोर स सेवानिवत्त भ गाम मे रहैत छथि। बाल कथा स अपन रचनाशीलता कए दुनियाक समझ अननिहार माया बाबू क एहि उपलब्धि पर इ’समाद क संपादक कुमुद सिंह आ पत्रकार आशीष झा हुनका स लंबा चर्च केलथि। प्रस्तुत अछि ओकर किछु अंश:-
प्र : माया बाबू सबस पहिने एहि पुरस्कार लेल अहां कए बधाई आ शुभकामना।
उ : धन्यवाद, हम अहांक इ बधाई स्वीकार करैत छी, मुदा एखन धरि हमरा आधिकारिक रूप स एहि संबंध मे कोनो सूचना नहि अछि। मीडिया क माध्यम स आइ भोर मे हमरा इ पता चलल अछि।
प्र : एहि पुस्तक स पूर्व सेहो कोनो रचना केने छी अहां।
उ : नहि, इ हमर पहिल किताब छी, एकर बाद जरूर हम कईटा किताब लिखलहुं अछि। एहि साल हमर किताब आयल अछि ‘ईजोत’। इ किताब सेहो हम बच्चा कए ध्यान मे राखि कए लिखने छी।
प्र : सेना क नौकरी क बाद एहि प्रकारक साहित्य यात्रा पर कोना निकललहुं।
उ : सेना क नौकरी त अहां जनैत छी केतबा व्यस्त आ अनुशासित होइत अछि। सेवा काल समाप्त हेबा स किछु दिन पहिने 2005 मे दरभंगा आयल रही। सेवा काल क बाद आगूक जिनगी क कोनो योजना ता धरि नहि बनल छल। एक दिन बच्चा सब कए खिस्सा सुनबैत रही, तखने हमर एकटा जेठ संबंधी हमरा एहि खिस्सा सब कए लिखबाक आइडिया देलथि। हमरा खिस्सा सुनैत आ खिस्सा कहैत सब दिन नीक लागल, मुदा सिस्सा लिखबाक विचार कहियो नहि केने रही। अपन संबंधी क एहि विचार कए तत्काल मानि हम अपन पहिल कथा संग्रह लेल सिस्सा लिखब शुरु केलहुं। 2006 मे जखन रिटार्यड भ गाम एलहुं त इ पुस्तक कए संपूर्ण केलहुं।
प्र : इ किताब लिखबा काल उम्मीद छल जे एकरा साहित्य अकादमी पुरस्कार भेटत।
उ : उम्मीद त नहि छल, मुदा जखन प्रूफ पढबा लेल एकटा मित्र कए देलहुं त ओ इ कहला जे किछु खिस्सा अगर आर जोडि देल जाए त इ किताब 120 पेजक भ जाएत। एहि कारण स किछु खिस्सा हम बाद मे लिखने रही। पुरस्कार भेटत से त नहि हां पुस्तक पुरस्कारक मानक जोकर जरूर लिखने रही।
प्र : किताब लिखबा मे अहांक परिवार केतबा मदद केलक।
उ : हमर परिवार क जहां धरि प्रश्न अछि त हमर कनिया आ खास कए हमर पुत्र अंकित हमरा हरदम मदद केलथि अछि। किताब क मुख्य खिस्सा ‘जेकर नारी चतुर होई’ कए आवरण बनेबाक विचार भेल त सबस पैघ संकट छल बग्गी वाला फोटो। दरभंगा मे एहन कोनो फोटो उपलब्ध नहि भेल। ओहि समय मे हमर पुत्र लंदन मे छलाह। ओ ओहि ठाम स फोटो मेल केलथि जे किताब क आवरण बनल।
प्र : मैथिली मे नव लेखक क भविष्य केहन।
उ : उत्तम, एहि स बेसी आर की कही, हमर पुस्तक कए पुरस्कार आब भेटल अछि मुदा जेतबा छपेने रही लगभग सबटा बिका गेल। फेर स छपेबा लेल विचार कए रहल छी। मैथिली मे पाठक कम अछि, मुदा नीक किताब लोक कीन रहल अछि। नीक लेखक सामने आबि रहल अछि। किछु नवतुरिया नीक लिख रहल छथि, ओना हमहुं त एहि दलान पर नवतुरिये छी।
प्र : एहि पुरस्कार क बाद हम सब अहां कए अगिला कथा संग्रह कहिया धरि पढब।
उ : हमर सतत लिख रहल छी, हिंदी, अंगरेजी आ मैथिली मे हमर कईटा पुस्तक अंकित प्रकाशन स बाजार तक पहुंच चुकल अछि। निश्चित रूप स इ पुरस्कार भेटला स मैथिली मे लिखबाक उत्साह बढत आ हमर नव रचना शीघ्र अहां सबहक हाथ मे रहत।
प्र : माया बाबू इ’समाद स गप करबा लेल बहुत बहुत धन्यवाद।
उ : अहूं दूनू गोटे कए बहुत बहुत आशीष।


text:
Friday, 3 June 2016
पद्य - १८१ - सुगवा सीकी या सीकी सुगना या सुगवा कीड़ीखौक (बाल कविता)
सुगवा सीकी या सीकी सुगना यासुगवा कीड़ीखौक (बाल कविता)
देखियौ बाबू ! सुग्गा हउए,
सुग्गा नञि छी - बौआ रे !
सुग्गे सनि केर रंग लागै छै,
पर नञि सुग्गा - दैय्या गे !! *१
हरियर सुग्गा पाँखिक सनि आ,
फेंटल किछु आनहु हरियर ।
आन रंग ककरहु छै फेंटल,
आन छटा केर छै हरियर ।।*२
एक्कर नाङ्गरि गौरसँ देखियौ,
सीकी सनि किछु बहकल छै ।*३
सुग्गा पाँखिक रंगक बेशी,
“सुगवा सीकी” कहबै छै ।।
बाधमे, चऽड़मे, ठूँठ गाछ पर,
बिजलीक ताड़ पर छै बैसल ।
खन उड़ि-उड़ि धरती पर आबै,
खनहि ओतहि देखब बैसल ।।
कीड़ा आओर मकोड़ा खाइतछि,
तेँ कूदि धरती पर आबैछ ।
मधुमाछी, बिढ़नी आ फतिंगी,
सभकेँ लोलसँ धऽ दाबैछ ।।*४
पर सभसँ बेशी रुचैत अछि,
खाएमे एकरा “मधुमाछी” ।
अंग्रेजीमे नामे एक्कर,
पड़लै “भक्षक मधुमाछी” ।।*५
लोल लाल सुग्गा केर सुन्नर,
फलाहार केर लेल बनल ।
एकर लोल छै कारी - कारी,
एकर आहारक योग्य बनल ।।*६
संकेत आ किछु रोचक तथ्य -
*१ - सुगवा सीकी (BEE EATER) नामक चिड़ै केर जे जाति (SPECIES) अपना दिशि पाओल जाइत अछि तकर पाँखिक रंग अपना दिशि पाओल जाय बला सुग्गाक पाँखिक रंग सनि होइत अछि । एकर इएह रंगक कारण एकर मैथिली नाममे “सुगवा / सुगना / सुग्गा” उपसर्ग वा प्रत्यय (PREFIX / SUFFIX) केर रूपमे लागल अछि । मैथिलीअहि नञि, आनहु भाषा - जेना कि मराठी भाषामे एकर एकटा पर्यायी नाम “पाणपोपट” अछि, जकर अर्थ भेल “पात केर बनल सुग्गा” या “पात सनि हरियर सुग्गा” । संस्कृतक “पत्रिंगा” (पत्र = पत्ता या पात) केर सेहो एहने सनि अर्थ अछि जखनि कि मैथिली आ हिन्दीमे प्रयुक्त पतरेंगा आ पतरिंगा एकरहि तद्भव रूप अछि ।
*२ - अपना दिशि बहुतायतमे जे सुगवा-सीकी चिड़ै (BEE EATERS / BEE EATER BIRDS) भेटैत अछि तकर गर्दनि आ धऽरक रंग सुगापंखी हरियर होइत अछि जखनि कि माथक रंग नारंगी-हरियर जखनि कि मूँहक निचलुका रंग हरिताभ नील (हल्का फिरोजी सनि) होइत अछि । एकर नाम तेँ हरियर सुगवा सीकी वा सुगापंखी सुगवा सीकी (GREEN BEE EATER / LITTLE GREEN B. E. / ORIENTAL G.B.E.) कहि सकैत छी । सुगवा सीकीक आन जाति सभमे सेहो हरियर रंग अवश्ये रहैत अछि पर हरियरक आभा बदलैत जाइत अछि ओ नीलाभ-हरियर भऽ जाइत अछि । हरियरमे नील रंगक मात्राक अनुसारें ओकर रंग गाढ़ हरियर वा नील हरियर भऽ जाइत अछि । यूरोप ओ अफ्रिकामे पाओल जाए बला जातिमे नारंगी ओ पीयर रंगक प्रमाण सेहो बढ़ि जाइत अछि ।
*३ - एहि चिड़ै केर नाङ्गरिसँ दू टा सीकी सनि पातर संरचना निकलल रहैत अछि । एहि चिड़ै केर जे प्रजाति अपना दिशि बेशी भेटैत अछि से सुगापंखी रंगक होइत अछि । तेँ सम्भवतः एकर नाम “सुगवा सीकी” या “सीकी सुगना” अछि ।
*४ - ई चिड़ै हवामे उड़ैत कीड़ा - मकोड़ा, चुट्टी, बिढ़नी, पचहिया आ मधुमाक्षी(-छी) सभकेँ पकड़ि लोलमे दाबि गीरि (खाए) जाइत अछि । तेँ एकर नाम “सुगवा कीड़ीखौक” सेहो पड़ल होयत ।
*५ - एकर प्रतिदिनक आहारक बीस प्रतिशतसँ (20%) छियानबे प्रतिशत (96%) धरि चुट्टी, बिढ़नी, पचहिया आ मधुमाक्षी (HYMENOPTERANS) भऽ सकैत अछि । ताहूमे मधुमाक्षी(-छी) (Apis dorsata) एकरा विशेष प्रिय अछि । तेँ अंग्रेजीमे एकर नाम “बी ईटर” (BEE EATER) छैक जकर शाब्दिक अर्थ “मधुमाक्षी(-छी) भक्षक” होइत छैक ।
*६ - सुग्गा आ एहि चिड़ै केर लोलमे बहुत पैघ अन्तर होइत छै । सुग्गा पुर्णतः फलाहारी (FRUGIVOROUS) चिड़ै अछि आ तेँ ओकर लोल ओहि तरहेँ बनल अछि । सुगवा-सीकी चिड़ै केर आहार ऊपर वर्णित अछि आ तेँ ओकर लोल ओही तरहक बनल छै ।
मैथिली पाक्षिक इण्टरनेट पत्रिका “विदेह” केर 203म अंक (01 जून 2016) (वर्ष 9, मास 102, अंक 203) केर “बालानां कृते” स्तम्भमे प्रकाशित ।
Subscribe to: Post Comments (Atom)


text:
मुजफ्फरपुर। दरभंगा आओर पूर्णिया जेकां पताही हवाई अड्डा सेहो बनत एयर बेस स्टेशन। नेपाल स लगैत भारतीय सीमा क सुरक्षा आओर मजबूत करबा लेल इ फैसला लेल जा रहल अछि। एहि क्रम मे मुजफ्फरपुर स्थित पताही हवाई अड्डे कए एयर बेस स्टेशन क रूप मे विकसित कैल जाएत। सबकिछु ठीक रहल त बहुत जल्द एहि ठाम स सेना क आधुनिक लड़ाकू विमान उड़ान भरत। एकरा लेल हवाई अड्डे क विस्तार सेहो कैल जाएत। सेना द्वारा भू अर्जन क लेल जिला प्रशासन कए प्रस्ताव पठा देल गेल अछि। अधिकारिक सूत्रक कहब अछि जे जमीन क भौतिक सत्यापन लेल अपर समाहर्ता सुधीर कुमार सिंह आ टेरिटोरियल आर्मी (टीए) क ले. कर्नल बत्रा पताही हवाई अड्डे क निरीक्षण केलथि। हुनकर मौजूदगी मे यूएसवी एयरवेज क तकनीशियन हवाई अड्डे क लंबाई आओर चौड़ाई क मापी केलक। एकरा लेल जिला प्रशासन कए अस्सी एकड़ भूमि अधिग्रहण करबाक प्रस्ताव देल गेल अछि। प्रस्ताव मे दू किमी रनवे क जिक्र अछि। एहि ठाम उत्तर बंगाल कए बागडोगरा सैन्य हवाई अड्डा क भांति सुविधा उपलब्ध करेबाक गप कहल जा रहल अछि। अपर समाहर्ता अधिगृहीत हाइवाला जमीन क ब्योरा तैयार करबा लेल संयुक्त रूप स डीसीएलआर पूर्वी आ पश्चिमी कए निर्देश देलथि अछि। अपर समाहर्ता सुधीर कुमार कहला जे 151 टीए क अधिकारी हवाई अड्डा क विस्तार क लेल जमीन क मांग केलथि अछि। ओ प्रशासन कए स्कैप मैप देलथि अछि, जाहि पर हुनका रिवेन्यू मैप देबा लेल कहल गेल अछि। ओ मैप भेटला पर भू अर्जन क प्रक्रिया शुरू करि देल जाएत। ज्ञात हुए जे बिहार मे पताही सन करीब 24 टा रनवे अछि जे राज्य सरकारक देखरेख मे अछि आ ओकर उपयोग केवल राज्य सरकारक विमान उतारबा लेल होइत अछि। एहि मे स कईटा रनवेक हालत बहुत खराब भ चुकल अछि, जखन कि कईटा छोट मोट मरम्मत क बाद पैघ विमान उतारबा लेल सेहो तैयार भ सकैत अछि।
मुख्य पृष्ठ समाचार पताही हवाई अड्डा सेहो बनत एयर बेस स्टेशन


text:
अपने के बता दी कि किछ दिन पहिने तक नीतीश - मोदी एक दोसर के फुटल आँखि देखब पसंद नहि करैत छलाह। बिहार चुनाव के समय हालात आरो खराब भ' गेल छल। राजनीतिक रैलि सभ मे दुनु एक दोसर पर खूब निशाना साधने छलाह। मोदी तेँ ऐता धरी आरोप लगा देना छलाह कि नीतीश कुमार एक बेर हुनका आगू से भोजन केर थारी घिच लेना रहथिन। ओतहि, नीतीश कुमरा केर आरोप छल कि मोदी हुनका पर राजनीतिक हमला करैत पूरा बिहार के निवासि सभक डीएनए खराब बतौलन्हि। ऐना मे दुनु के बीच रिश्ता मे आयल गर्माहट देखि राजनीतिक अटकला तेज भ' गेल अछि।
अपने के बता दी कि आरजेडी आर जेडीयू मे भलेही गठबंधन अछि, लेकिन दागी आरजेडी विधायक राजबल्लभ सँ ल'के सांसद शहाबुद्दीन तक के मामला पर दुनु केर टकराव सामना आइब चुकल अछि। बाहुबली शहाबुद्दीन तेँ नीतीश क' अप्पन नेता मानबा से सेहो इनकार क' देना रहथिन। आरजेडी नेता रघुवंश प्रसाद सिंह खुलेआम कैको बेर नीतीश पर निशाना साधी चुकल छैथ। नोटबंदी पर विपक्ष के एकजुट होयबाक प्रस्ताव पर जेडीयू के अलग भेला पर सेहो आरजेडी सुप्रीमो लालू प्रसाद नीतीश कुमार पर परोक्ष रूप से निशाना साधैत एहिके इगो केर समस्या कहने छलाह।
राजनीतिक जानकार के मानी तेँ नीतीश केर ताजा रुख लालू पर राजनीतिक दबाव कायम रखबाक कवायद भ' सकैत अछि। राजनीतिक तौर पर अति महत्वाकांक्षी लालू केर सामने नीतीश शायद ई सनेस देबा चाहैत छैथ कि विकल्प हुनका सामने सेहो खुजल अछि। ओतहि, बीजेपी क' लागैत अछि कि हुनका स्वाभाविक तौर पर एक अतिरिक्त सहयोगी मिलबा से कउनु हर्जा नहि अछि। राज्यसभा मे केंद्र के सत्ताधारी गठबंधन के कम संख्याबल सेहो बीजेपी क' जेडीयू से नजदीकी बढेबाक लेल प्रेरित क' रहल अछि। कैको अहम बिल एखन ओता पास होयब बांकी अछि। ऐना मे भविष्य मे सेहो अगर मोदी आर नीतीश एक दोसराक प्रति नरमी देखबैत नज़र आबैत छैथ तेँ ज्यादा बेसी आश्चर्य नहि होयबाक चाही।


text:
देवघर केर नगर भवन मे नवम अंतर्राष्ट्रीय मैथिली सम्मलेन केर आयोजन 22-23 दिसंबर 2012 कें कयल गेल. एहि अवसर पर मिथिला राज केर खगता आ आन्दोलनक स्वरुप केर संगहि प्राथमिक स्तर पर मैथिली मे शिक्षा व्यवस्था नहि करबा लेल सरकार कें दोषी ठहराओल गेल. एहि अवसर पर बिहार केर स्वास्थ्य मंत्री अश्विनी चौबे, सम्मलेन केर महासचिव बैद्यनाथ चौधरी 'बैजू' सहित मिविप अध्यक्ष अशोक झा, समाजसेवी कामदेव झा, नेपाल केर सांसदद्वय मीनाक्षी झा, बासंती झा, दड़िभंगा केर नगर विधायक संजय सरावगी ओ मैथिली अकादमी पटना केर चेयरमैन कमलाकांत झा आदि अपन विचार व्यक्त कयलनि. मैथिली सांस्कृतिक कार्यक्रम सेहो आयोजित छल. कार्यक्रम केर पहिल दिन मैथिली सहित विभिन्न भाषा मे योगदान लेल विभूति लोकनि कें सम्मानित सेहो कयल गेल.
दोसर दिस मैथिली भाषा संस्कृतिक विकास आ मिथिला राज्यक मांग सहित विगत किछु बर्ष सँ आन्दोलन मे रहल अन्तर्राष्ट्रीय मैथिली परिषद् २६म अन्तर्राष्ट्रीय मैथिली सम्मेलन मधेपुरा मे २२–२३ दिसम्बर कें मनओलक. २२ दिसंबर कें शुरू भेल सम्मेलन मे उद्घाटन सत्रक प्रमुख अतिथि परिषदक संस्थापक संरक्षक डा. भूवनेश्वर गुरमैता छलाह आ विशिष्ट अतिथि मे मधेपुरा डिग्री कालेज केर प्राचार्य डा. अशोक कुमार, संस्थापक अध्यक्ष डा. धनाकर ठाकुर आ अन्तर्राष्ट्रीय मैथिली परिषद नेपालक अध्यक्ष करुणा झा सहित अन्यान्य लोकनि छलाह. सम्मेलनक उद्घाटन सत्रक सम्बोधन करैत डा. धनाकर ठाकुर, मिथिला राज्यक लेल हमर संघर्ष जारी अछि बतौलनि. मिथिलाक सभ्यता, संस्कृतिक अपन गौरवशाली इतिहास रहल अछि आ एकरा नजरअंदाज नइ कयल जा सकैत अछि. तहिना संस्थाक नेपाल इकाइ केर अध्यक्ष करुणा झा अपन मन्तव्य मे युवा पीढी, महिलाक सशक्त सहभागिता होयब आजुक आवश्यकता अछि कहलनि. महिला समाज केर उत्थान बिना कोनो समाजक उत्थान संभव नहि अछि. तहिना उदयशंकर मिश्र, प्रभात झा, किसलय कृष्ण आदि लोकनि सेहो अपन अपन विचार व्यक्त केलनि. परिषदक अध्यक्ष डा. कमलकान्त झाक अध्यक्षता मे कार्यक्रम भेल. (Report: मिथिमीडिया ब्यूरो)


text:
कुमुद सिंह
दिसंबर, कहबा लेल इ एकटा मास अछि, मुदा इ ओ रातिक भांति अछि जे कहैत अछि जे भोर भ रहल अछि। समय बदलैत आ दिन बितैत देर नहि होइत अछि। जेना जनवरी स दिसंबर एकटा तय समय मे भ जाइत अछि तहिना घोषणा आ उदघाटन एकटा कालक्रम बनि जाइत अछि। समयचक्र एहि दूनू काल कए एक एक करि सामने आनि दैत अछि। अविश्वासक काल अपन दिसंबर मे अछि आ विश्वासक जनवरीक प्रतिक्षा मे मिथिला व्याकुल भ उठल अछि। इ दिसंबर मिथिला लेल खास भ चुकल अछि। दिसंबरक दोसर सप्ताह मे जतए मुजफ्फ़रपुर मे बिस्कुट उत्पादन संयंत्र शुरू भ जाएत, ओतहि अंतिम सप्ताह तक दू भाग मे विभाजित मिथिला एक भ जाएत। मिथिलाक लोक लेल किशनगंजक चाह आ मुजफ्फ़रपुर क बिस्कुट दूनू आसानी स उपलब्ध भ जाएत।
आइ स करीब आठ साल पहिने एकटा विद्वान कहने छलाह जे निराशाक कोठली मे कैद मिथिलाक जनता लेल कोनो घोषणा तखन धरि सार्थक नहि भ सकैत अछि जखन धरि को भौतिक रूप स सामने नहि आबि जाए। इ अविश्वास आजादीक बाद देल गेल सरकारी धोखा स पैदा भेल अछि ताहि लेल एकर आलोचना नहि भ सकैत अछि। इ अविश्वास सरकारी स्तर पर काज भेला स स्वत: समाप्त भ जाएत। जनताक बीच इ विचार जडता ल चुकल अछि जे घोषणा मुंह स निकलल एकटा एहन शब्द अछि जे भौतिक रूप स जमीन पर नहि उतरैत अछि। एहि जडता कए तोडबा लेल घोषणा कए भैतिक रूप स जमीन पर उतारब जरूरी छल। एहि गप पर कोनो विवाद नहि जे घोषणा एखनो जमीन पर नहि उतरि रहल अछि, मुदा घोषणा आ जमीन क बीच टूटल कडी कए जोडबा लेल पुल तैयार भ रहल अछि।
देखल जाए त कोसी पर महासेतुक क घोषणा पहिल बेर 1973 मे भेल। मुदा घोषणा जमीन पर नहि उतरि सकल। विश्वासक नींव 2004 मे शिलान्यास क संग नहि पडि सकल। घोषणा पर संदेह बनल रहल। आइ देर सबेर पुल तैयार अछि। उदघाटनक बाद जखन मिथिलाक लोक एहि पुल स एहि पार स ओहि पार चल आबि जेताह तखन ओ विश्वास कायम होएत जे पिछला 70 साल स खत्म भ चुकल छल। 1934 क बाद इ एकटा सपना बनि गेल छल। एकटा पुल समाज मे केतबा परिवर्तन आनत इ त समय कहत, मुदा इ तय अछि जे इ पुल समाज कए एकटा एहन बाट पर ल जाएत जाहि ठाम विश्वासक अकाल आ निराशाक बाढि स लोक कए मुक्ति भेटत।
विश्वासक अकाल आ निराशाक बाढि केवल बाट खुजला आ पुल बनला स नहि खत्म भ सकेत अछि। एकरा लेल विकास चाही आ विकास लेल उद्योग। मिथिला मे बंद उद्योग क कमी नहि अछि। बंद उद्योग क बीच नव उद्योग क स्थापना पर विश्वास करब ककरो लेल मुश्किल छल। प्रस्तावक सूची झूठक पूलिंदा जेकां लगैत छल आ सब किछु सामने रहलाक बावजूद विश्वास शरीर स कोसो दूर भगैत छल। दलान पर बहस गरम छल आ लोक एक दोसर स समान प्रश्न करैत देखा रहल छल। बहस क बीच मे कोनो योजनाक कागज स जमीन पर उतरबा मे केतबा समय लागत एकर अनुमान करबा स सब चुप भ जाइत छल।
20 अक्तूबर 2010 कए जखन 5.5 एकड़ जमीन लावानिया फिनबिस्ट प्राइवेट लिमिटेड क नाम पर आवंटन भेल त सब एकरा एकटा कागजी प्रक्रिया स आगू किछु मानबा लेल तैयार नहि छल। बियाडा क एहि घोषणा पर विश्वास करब कठिन छल जे 36 करोड़ क लागत स पारले जी बिस्कुट क प्लांट दू साल मे तैयार करि लेत। पलायन करैत मजदूर कए देखि इ सबस पैघ झूठ लगैत छल जे एहि प्लांट स लगभग पांच सौ लोक कए रोजगार भेटत। 16 नवंबर 2010 स जखन प्लांट बनब शुरू भेल त किछु विश्वासक ईंट जमा भेल। आइ प्लांट तैयार अछि। पाथर पर दुईब उगैत देखि कतेको लोकक आंखी नोरा गेल। सब किछु ठीक रहल त 12 दिसंबर कए उत्पादन शुरू भ जाएत। प्लांट क डायरेक्टर संजीव ठाकुर क कहब अछि जे लावानिया फिनविस्ट प्राइवेट लिमिटेड कंट्रैक्ट मैनुफेक्चरिंग (सीएम) यूनिट क रूप मे काज करत। 12 दिसंबर कए प्लांट क पहिल चरण शुरू होएत। पहिल चरण मे दो हजार टन प्रति मास बिस्कुटक उत्पादन होएत। अगिला साल दूटा आओर चरण चालू भ जाएत। तीनू चरण चालू भेलाक बाद एहि प्लांट स पांच हजार टन बिस्कुटक उत्पादन होएत। एतबा भेला स इ विश्वास त भ जाइत अछि जे आइ पारले जी बिस्कुट गोरखपुर, बनारस आ कानपुर में बनैत अछि आ मिथिला में आपूर्ति होइत अछि, मुदा आब मुजफ्फरपुर मे बनत आ एहि ठाम स निर्यात होएत।
अविश्वासक दिसंबर
कुमुद सिंह


text:
पटना। योजना आयोग क बैठक मे मुख्यमंत्री नीतीश कुमार इस्टर्न इकोनामिक कारीडोर आ नवीन नेपाल पहल क गप प्रमुखता स उठेलथि। मुख्यमंत्री कहला जे बिहार लैंड लाक्ड राज्य अछि। अगर हम बख्तियारपुर क लग मे गंगा नदी पर बनि रहल पुल क माध्यम स नेपाल सीमा पर स्थित रक्सौल आ उड़ीसा क पारादीपतक इस्टर्न इकोनामिक कारीडोर क व्यवस्था करि सकीत एहि स बिहार, झारखंड आओर ओडिशा क अर्थव्यवस्था पर नीक असर पड़त। योजना आयोग कए एहि संबंध मे गंभीरता स विचार करबाक जरूरत अछि। एकर अतिरिक्त बिहार कए अपन पावर प्लांट क लेल कोयला आ अन्य सामग्री क आयात क लेल एकटा बंदरगाह क सेहो आवश्यकता अछि। एकरा लेल पूर्वी तट पर बंदरगाह बनाउल जा सकैत अछि, एहि लेल बिहार निवेश करबा लेल तैयार अछि। मुख्यमंत्री बैठक मे नवीन नेपाल पहल क सेहो गप केलथि। ओ कहला जे बिहार मे जल प्रबंधन क समस्या क सूत्र बाहर स जुडल अछि। राजनैतिक, अस्थिर परिस्थिति क बावजूद पारिस्थितिक आ आर्थिक दृष्टिकोण स इ समस्या क त्वरित समाधान तकबा लेल आवश्यक पहल हेबाक चाही, ताकि नेपाल स आबि रहल नदी स हम सिंचाई आ जल विद्युत क क्षमता क अनुरूप दोहन करि सकी। एहि लेल एकटा नवीन नेपाल पहल क शुरुआत हेबाक चाही।
मुख्य पृष्ठ समाद विशेष बिहार रखलक इस्टर्न इकोनामिक कारीडोर बनेबाक प्रस्ताव


text:
‘एतेक मजा तऽ कहियो नै आयल छल रौ श्यामजी!!’
‘से गप तु ठीके कहै छँ... हमरो अहि बेर किछु अलगे बुझैछ।’
‘ऐँ रौ! कहीं भाँग तऽ नहि लागि गेल??’
‘धू बूड़ि! एक रत्तीके भाँग कतौ लागि सकैछ।’
मजाकमें उड़ा देलक गप श्यामजी!! मुदा कनिकबा कालमें जखन रानी टोलपर जा के भौजी सभके रंग लगाबय विदाह भेलहुँ आ कि पोखरी महाड़पर अचानक रस्ते संकीर्ण बुझाय लागल। फेर अतिश्योक्तिसंग श्यामजी के डंटैत कहलियै...
‘रे श्यामा! रस्ता छै जे अहि दऽ के जेबही?’
‘रौ किशोरबा! लगै यऽ जे तोरा सहीमें भाँग लागि गेलौक? रे बूड़ि! देखैत नहि छहि कन्छड़िये-कन्छड़िये रास्ता छै कि नै?’
‘लेकिन खधाड़ि जे छै, ताहिमें पैर पड़त खसब कि नै?’
‘ए!! आब बुझलियै... सारके भाँग एकरा ऊपर चढि गेलैक। हा..हा...हा...!!’
श्यामजी जोर सऽ हँसय लागल - तखन हमरो दिमागमें आयल कि कहीं सहीमें तऽ भाँग नहि लागि गेल! :) आब ओम्हर श्यामजीके हँसी रुकिये नहि रहल छलैक ओ बेर-बेर हमरा ऊपर ओंगरी उठबय आ फेर ताली पीटैत कहय जे एकरा लागि गेलै... एकरा लागि गेलै! हौ बाबु!! हम देखलियै जे ओकरो लागि गेलैक... तखन नऽ हँसी नहि रुकि रहल छलैक आ एके गो गप बेर-बेर बजैत छल। :) आब हमरो हँसी लागय लागल केवल एतबी सोचि कऽ जे ओकरो भाँग लागि गेलैक। हा...हा...हा!! आब हमरा दुनू गोटेके भाँग चढि गेल छल...!
ओम्हर बिजइया के कि भेलैक...? हम दुनू गोटे एहि बातके पता लगाबय मास्टरसाहेबके दलान लग हटियाके मैदानमें जाय लगलहुँ... मुदा मोंने मन मास्टरसाहेबके डर सेहो होय जे कहीं ओ बुझता तँ कल्याण नहि अछि। पीटाइ आइ नहि तऽ ट्युशन-कक्षामें तऽ पक्केटा होयत। तैयो एम्हर भाँगके जोर छल जे नहि जे हैत से हैत, मुदा चल देखियै बिजइया कोना अछि? हौ बाबु!! बिजय तऽ गुँह गिजि रहल छल...!! बेर-बेर बजैत छल - बुरा न मानो होली है... बुरा न मानो होली है... आ हटियाके मैदानमें जेम्हर लोक नदी फिरैत छल ओतहि घिसियौर काटि रहल छल। रे बिजय! इ कि!! फेर कहय - बुरा न मानो होली है! बुरा न मानो होली है!! ततबामें मास्टरसाहेब सेहो देखेलाह... बेहोशियोमें हम आ श्यामजी पड़ेलहुँ आ मन्दिरमें जा के नुकयलहुँ। एम्हर बिजयके ओ हालत देखि हुनका सभटा गप बुझा गेलन्हि। तुरन्त ओकरा गट्टा पकड़िके टाटमें सँ करची घीचि ओकर देह-हाथ फोरैत ओकरा पोखरिमें हुला खूब डूबकी लगबाके बाहर घर लय गेलाह। आब हम आ श्यामा डर सँ सूटकल ओहि मन्दिरमें शांझ तक भूखल-प्यासल बैसल रहलहुँ... केवल माइरिक डरे!!
है रे हमर पहिलुक होली!! भाँगवाला होली!! मुदा आइ आब वैह समय मोंन पड़ैछ जे जानि कतय गेल ओ बचपन!! बचपनके हर चीज निराला, किया न हो चाहे भाँगके प्याला!!
होलीके असीम शुभकामना सहित,
प्रवीण चौधरी ‘किशोर’
कुर्सों, दरभंगा, बिहार!


text:
शिक्षा संस्कारक सर्वोत्तम पूँजी
***********************
सर्वप्रथम माँ शारदा क वंदना करैत किछु विचार प्रस्तुत करबाक निवेदन प्रार्थनीय अछि -
शुक्लां ब्रह्मविचारसारपरमामाद्यां जगद्व्यापिनीम्,
वीणा पुस्तक धारिणीमभयदां जाड्यान्धकारापहाम् ।।
हस्ते स्फाटिकमालिकां च दधतीं पद्मासने संस्थितां,
वन्दे तां परमेश्वरीं भगवतीं बुद्धिप्रदां शारदाम् ।।
शिक्षा जीवनक निर्माण क श्रेष्ठ कला थिक । शिक्षाक अनुशीलन सँ व्यक्तिक तेज एवं तेजोदीप्त संस्कार प्रस्फुटित होइत अछि । शिक्षाक आश्रय सँ नकारात्मक सोच पराजित होइत अछि एवं साकारात्मक चिंतन, आत्मिक उत्थान कें प्रखरता प्रदान करैत अछि । वर्त्तमान समय मे शिक्षा प्रदान करबाक एवं ग्रहण करबाक स्थितिक कल्पना सँ भयभीत होमय पड़ैत अछि । शिक्षाक मुख्य उद्वेश्य व्यवसायिक सफलता प्राप्तिक आधार बनि चुकल अछि । चरित्र निर्माण, नैतिक साधन सँ सम्पन्न संचित संस्कार एवं करुणाभावक संजीवनी मात्र पुस्तक मे लिखित लेख सँ आगू नञि बढ़ि रहल अछि । रुचिक अनुसार शिक्षक एवं छात्र शिक्षाक परिभाषा सुविधानुसार नियोजित करैत छथि । विद्या ग्रहण करबाक मंदिर क पवित्रता कें नष्ट करबा मे शिक्षक एवं शिक्षार्थी समान रुप सँ दोषी छथि ।
प्राचीन भारतीय परंपरा मे तपस्वी, आदर्श, अपरिग्रही एवं ऋषि स्तरक अध्यापक होइत छलाह तहिना अनुशासित, सेवाभाव सँ उन्मुक्त एवं स्वध्यायशील छात्र सेहो होइत छलाह । ओहि समयक अध्यापक, स्वयं संचित ज्ञान भंडार कें उदारतापूर्वक शिष्य कें शिक्षा प्रदान कय स्वयं कें गौरवान्वित अनुभव करैत छलाह । 'विद्या ददाति विनयम्'क शूत्र प्रखरताक पराकाष्ठा पर छल । शिक्षाक परिष्कृत स्वरुप विद्या थिक एवं विद्या प्राप्त करबाक लक्ष्य सत्यक अन्वेषण करब होइत छल । परन्तु वर्त्तमान समय मे स्थिति भयावह अछि ।
विश्वामित्र सदृश आचारवान आओर तपस्वी गुरु एवं राम- लक्ष्मण सदृश विनयी अध्यवसाय सम्पन्न सुपात्र शिष्य परंपराक अनुपालन सँ शिक्षा एवं विद्याक सार्थकता लेखनी द्वारा संभव नहि भs सकैत अछि । जावत् धरि शिक्षक स्वयं अध्ययनशील, त्यागी आओर अपरिग्रही नहि बनता, तावत् धरि शिक्षार्थी योग्य, अनुशासनप्रिय एवं देशभक्त नहि बनि सकैत छथि । व्यक्ति राष्ट्रक श्रेष्ठ पूँजी होइत छथि । श्रेष्ठ व्यक्तिक भव्य आचार एवं संस्कार सँ परिवारक विकास, समाजक विकास एवं राष्ट्रक विकास संभव भs सकैछ । एहि हेतु निवेदन अछि जे बच्चा कें श्रेष्ठ कर्त्तव्य- धर्मक शिक्षा प्रदान करबा मे रंचमात्रहूँ संकोच नञि कय परिवार, समाज एवं राष्ट्रक सजग प्रहरी बनि राष्ट्रीय मर्यादा कें मर्यादित करबाक संकल्प सँ संकल्पित हेबाक उत्तम कार्य सम्पादित कs भारतीय संस्कृति कें भव्यता प्रदान करी । जय श्री हरि । राजकुमार झा ।
************************************


text:
मधेपुरा। 28 अक्टूबर। लोक आस्था व सूर्योपासना के चारि दिवसीय महापर्व छठी पूजा के मौका पर जिलाक पुरैनी प्रखंड मुख्यालय स्थित पुरणधरनाथ मंदिर परिसर म' छठी घाट पर गुरमीत राम रहीम आओर हनीप्रीत के सेल्फी लैत मूर्ति स्थापना के बाद ओता बबाल मचल अछि।
प्राप्त खबैर केर मुताविक पुरैनी के पुरणधरनाथ मंदिर परिसर म' ओहि समय स्थानीय लोग आक्रोशित भ' गेलथि जखन हिंदु धर्म के कैको देवी-देवता सभक बिच म' बलत्कारी गुरमीत राम रहीम के संग हनीप्रीत के सेल्फी लैत मूर्ति देखकर देलक। ऐहिक बाद भेल विवाद म' स्थानीय प्रशासन क' सेहो लोग सभक आक्रोश केर सामना करे पड़लनि।
भेटल जानकारी के मुताबिक चारि दिवसीय महापर्व केर दौरान भक्ति-भाव म' लीन स्थानीय लोग सभ एहि बात पर ध्यान नहि देलनि मुदा, कैल्हि शुक्र दिन छठी समाप्त भेलाक बाद मंदिर परिसर म' बलत्कार के दोषी गुरमीत राम रहीम आओर कथित तौर पर हुनकर बेटी हनीप्रीत के सेल्फी लैत मूर्ति देख सभ कियो अवाक रही गेलथि।
आक्रोशित लोग सभ आयोजक पर भक्ति-भाव संग खिलवाड़ करबाक आरोप लगबैत खूब बबाल केलनि। ओनाकि ऐन वक्त पर पुरैनी के अंचल अधिकारी अशोक कुमार मंडल द्वारा पुलिस बल के संग मौक़ा पर पहुंच तत्काल गुरमीत राम रहीम आओर हनीप्रीत केर मूर्ति हटेबाक बाद मामला कने शांत भेल।
बताओल जे रहल अछि कि एहि पूरा मामला पर आयोजक सभ अप्पन सफाई दैत कहलनि कि किनको आस्था क' ठेंस पहुँचेबाक लेल नहि अपितु हास्य केर दृष्टिकोण सँ दुनू के प्रतिमा स्थापित कायल गेल छल।


text:
कूर्म अवतार
हिन्दू धर्मक अनुसार कूर्म कच्छवातार भगवान विष्णुक दोसर रूप छी। कूर्मावतारमे भगवान विष्णु कछुवाक रूप धारण करै समुन्द्र मथन केने देवता आ दैत्यसभक उदार केने छल । ई अवस्थामे भगवान विष्णु तिनटा रूप धारण केने छल ।
कूर्म अवतार[सम्पादन करी]
मन्दराचल पर्वत समुन्द्रक गहिराईमे डुबै लागल । ई देख देव दानवसभ फेर बिष्णुक शरण लेलक। भगवान विष्णु सेहो कछुवाक रूप धारण करै पर्वतके अपन पिठमे अड्कलक। समुन्द्र मथनसँ सबसँ पहिल हलाहल नामक बिषक उत्पत्ती भेल छल हलाहल बिषक असर देवतासभ सहन नै सकल । भगवान शिव ई हलाहल बिष सब पिलक। शिव हलाहल खाएल पछा उनकर घाँटी निला परै लगल । शिवके निलकण्ठ कहैत अछि। समुद्र मथनसँ धनक देवी लक्ष्मी, काम धेनु, रम्भा नामक अप्सरा, उच्चश्रवा घोडा, भगवान विष्णुक गलामे पहिरिएल कोस्तुभमणी, पारीजात कल्प वृक्ष, आदी १३ रत्न पछा अमृतक उत्पत्ती भेल छल ।
धन्वन्तरी अवतार[सम्पादन करी]
समुद्र मथनमे अमृतक घडा हातमे लऽ भगवान विष्णु धन्वन्तरीक रूप धारण करै आएल । शान्त स्वभावक अमृत कलस हातमे लेने धन्वन्तरीके पछा देवतासभ वैद्य बनाएलक । हिन्दू धर्म शास्त्रक अनुशार भगवान धन्वन्तरी आयुर्वेदक ज्ञाता मानै अछि। अमृत देख दानवसभ पहिल धन्वन्तरीक हातसँ लेलक। फेर एक आपसमे अमृत कलश खोसा खोस करै लगल । देवतासभ देखैत रहल । देवतासभक कुछ चलन देवतासभ समुद्र मथर थाक गेल छल । नै ओ दानवसग अमृत माग्न सकल नै त छिन सकल । धन्वन्तरी अमृतक कलश दऽ अन्तर्ध्यान भेल ।


text:
अषाढ १४ गते,स्थानीय तह निर्वाचन अन्तर्गत आय बुधबार भऽरहल निर्वाचनक लेल सम्बेदनशील मानलगेल नवलपरासी जिल्लामे सुरक्षा ब्यवस्था एकदमे कडा बनाओलगेलअछि । आय मतदानके ध्यानमे राखि सेनाके हेलिकप्टरसँ गस्ती करके साथे बख्तरबन्द गाडी समेत परिचालन कएलगेलअछि ।
जिल्लामे निर्वाचनके सुरक्षाक लेल ४ टा नेपाली सेनाके बख्तरबन्द गाडीसभ दिनभरि गस्ती करके साथे दु टा हेलिकप्टर परिचालन कएने जिल्ला प्रशासन कार्यालय जनौलकअछि ।
अहिना, प्रत्येक नगर तथा गाउँपालिकामे २ टा प्रहरीके मोबाइल टोली आ एकटा गस्ती टोली परिचालन कएने जिल्ला प्रशासन कार्यालय जनौलकअछि । शान्ति सुरक्षाक लेल जिल्लामे १२ सय नेपाल प्रहरी, ७ सय सशस्त्र प्रहरी, ४ सय ४० नेपाली सेना आ १ हजार ८ सय ७० गोटे म्यादी प्रहरी परिचालन कएने प्रशासन जनौलकअछि ।
नवलपरासीके सब मतदान केन्द्रसभमे बुथ निर्माण, मतपेटिका व्यवस्थापन मतदाता परिचयपत्र वितरण आ सुरक्षा व्यवस्था समेतके काज सम्पन्न भऽ समग्र निर्वाचन तयारी पुरा भेल मुख्य निर्वाचन अधिकृत कैलाश केसी जानकारी देलनिअछि ।
जिल्लाके आधा भागमे निर्वाचन भऽचुकल नवलपरासीके सुनवल, बर्दघाट, रामग्राम नगरपालिका तथा पाल्हीनन्दन, सरावल प्रतापपुर, सुस्ता गाउँपालिका कऽ ७ टा स्थानीय तहमे आय बुधदिन निर्वाचन भऽरहलअछि । जिल्लामे कुल १ सय २० मतदानस्थल तथा २ सय ४० मतदान केन्द्र निर्धारण कएलगेलअछि तँ ७ तहके कुल १ लाख ८३ हजार १३ गोटे मतदातासभ रहल जिल्ला निर्वाचन कार्यालय जनौलकअछि ।
करिब ७५ प्रतिशत मतदाता परिचयपत्र वितरण भऽचुकल निर्वाचन कार्यालय जनौलकअछि । खासकऽ राजमार्ग आसपासक क्षेत्रके सुनवल आ बर्दघाट नगरपालिकासभमे बेसी मतदाता परिचय वितरण भेलअछि ।
नवलपरासीके ओय ७ स्थानीय तहमे पार्टीगत आ स्वतन्त कऽ कुल १ हजार ७ सय ६१ गेटे उम्मेदवारसभ चुनावी पं्रतिस्पर्धामे अछि जयमध्ये ७ तह कऽ प्रमुख, उपप्रमुख, वडा अध्यक्ष आ सदस्यसभ समेत जम्मा ३ सय ८९ गोट उम्मेदवार मात्र चयन ह्यात ।
दोसर चरणके निर्वाचन सम्पन्न कराब कुल १ हजार ४ सय ४० गोटे कर्मचारीके खटाओलऽगेलअछि ।
परासी चुनावमे चारि टा नेपाली सेनाके बख्तरबन्द गाडी आ दुटा हेलिकप्टरसँ हवाइ गस्ती0
अषाढ १४ गते,स्थानीय तह निर्वाचन अन्तर्गत आय बुधबार भऽरहल निर्वाचनक लेल सम्बेदनशील मानलगेल नवलपरासी जिल्लामे सुरक्षा ब्यवस्था एकदमे कडा बनाओलगेलअछि । आय मतदानके ध्यानमे राखि सेनाके हेलिकप्टरसँ गस्ती करके साथे बख्तरबन्द गाडी समेत परिचालन कएलगेलअछि ।


text:
कलामक एक झलक पेबा लेल सभ उताहुल
राष्टÑक समग्र विकास लेल अपनाकेँ समर्पित कऽ देनिहार एवं पोखरण परमाणु विस्फोटक माध्यमसँ देशक एक-एक व्यक्तिकेँ आत्मगौरवसँ भरि देनिहार प्रख्यात वैज्ञानिक एवं पूर्व राष्ट्रपति एपीजे अब्दुल कलामक एक झलक पेबा लेल लोक सभ उताहुल रहला। पटनासँ दरभंगा धरिक यात्रामे एहन कोनो इलाका नञि रहल जाहि ठाम सड़कक कातमे लोक एहि महामानवक दर्शन लेल जमा नञि रहल होथि। कतेको ठाम लोक उत्साहसँ हाथ हिला हुनक अभिनन्दन केलनि तँ कतेको ठाम हुनक वाहनक लग अबिते जोरसँ हुनका समर्थनमे नारा लगौलनि। दरभंगा शहरमे प्रवेश करिते जेना हूलिमालि मचि गेल। जखन ओ आयोजन स्थल दरभंगाक मेडिकल कालेज पहुँचला तँ करतल ध्वनिक संग हुनक स्वागत भेल। प्राचार्य डा. एस एन सिन्हा अपन छात्र आ नगरक बुद्धिजीवी लोकनिक संग हुनकर अभिनन्दन केलनि। आडिटोरियममे प्रवेश करिते सम्पूर्ण वातावरण शिक्षामय भऽ गेल। दोसर दिस समस्तीपुरक पनसलवा चौकपर सेहो डा. कलामक भव्य स्वागत कएल गेल। दरभंगा जेबाक क्रममे सदर एसडीओ सुधीर कु मार, बीडीओ रामधन पासवान, डीएसपी पंकज कुमार, थानाध्यक्ष, सदर डीएसपी सहित कतेको अधिकारी उपस्थित छला। दरभंगामे सेहो प्रशासन तत्पर रहल। डीएमसी आडिटोरियम केर बाहर दू गोट प्रोजेक्टर लगा ओहि सभ छात्रकेँ सहभागी होएबाक व्यवस्था कएल गेल छल जिनका भीतर जगह नञि भेटि सकलनि।


text:
(एक)
प्रेम लग हम
निरन्तरता धरि गेलहुँ
जाइत गेलहुँ, जाइते गेलहुँ
निरन्तरता कोनो वस्तु नहि रहैक,
ओ कोनो सीढियो ने रहै
कोनो सबारी गाडियो नै रहै-
जाइत जयबाक एक टा धारणा भरि रहैक
एत' धरि जे निरन्तरता कोनो मार्ग नहि होइछ
से नहियो हो, मार्गक आभासो तँ दखबैत
तकर कोनो रूप रेखा, आकार-प्रकार
पर्यावरण तरहक कोनो बोध जे
सम्वेदना, ग्यान-स्पन्दित मोन चेतना कें
सान्त्वना दितय, प्रबोधितय,
कहितय - 'बड़ थाकल लगै छ' तों
एक रती सुस्ता लए, छाहरि मे बैसि जा
बड. चण्डाल रौद छै
की जानि कखन मेघ लागि जाय
गरज'-बरिस' आ बिजलौका चमक' लागय
ठनका ठनक' लागय
झहर' लागय
मुदा हे जाय लगिह' तँ ई छत्ता संग ल' लीह'
कोनो बटोही ई छत्ता बिसरि क' चलि गेल रहथि
देखबा मे तं ओ ग्यान-बताहे लगैत रहय
ई टूटल कमानी, चेफरी लागल !
मुदा नेपलिया सखुआ काठो सँ मजगूत
बाँसक डंटी वला ई छत्ता !'
( दू )
परन्तु भाखा मे जीवन्त प्रखर ततेक जे
अपन तर्क सँ जल जकाँ अपने संगेँ बहा ल' जाय छलय !
एक राति ओ अनचोके कह' लागल-
-'अब भैए रहलए भोर । प्रस्थान करू । होउ विदा!'
हम ह्तप्रभ, सशंक ओकर मलिन उज्ज्बल प्रकशदीप्त
आँखि मे देखि क' चेतौलिऎक ओकरा-
-'एखनतँ आधा राति बाँचल छैक । अहाँ कहैत छिऎक प्रात ?'
ओ बड. क्ठोरता सँ बिहुँसल-गोपी आम !'
-'कोना साबित करब' ई प्रात नहि छैक ?'
(तीन )
हमरा मोन मे फूटि रहल अछि कोंपडे.-कोंपड.
अपन जडि. रक्तवर्ण गाछ कें गुदगुदी लगा रहलए
आबि क' तरबा उसका रहलए'
बेचैन क' देलकए-'एतेक-एतेक काल सुस्तएब' तँ
कखन जाक' पहुँचब'? फुर्ती कर' फुर्ती । ओना,
आइ धरि कतबा दूर चलल छ' ऐ धरती पर?'
डेग आगाँ उठबैत निश्छल विनोद सँ ओ पूछैत गेल ।
ओतहि सँ हम
टूटल कमानी, बाँसक डंटी, चेफरी लागल ई छत्ता तनने
चलि रहल छी
प्रेम मे एखन चलब ।आओर चलब -निरन्तरता धरि
पनगब !
(चारि)
ई टूटल-फाटल छ्त्ता ककरो सौंपिये क' ने
निश्चिन्त भ' सकब ।
प्रेम मे बडे. हँसलहुँ । बहुते हँसलहुँ ।
ततेक हँसलौं जे आब कानि-कानि क'
अपने नोरक सिन्धु भ' गेलहुँ
ओही मे हेलि रहल छी-एकटा
अकिंचन समृद्ध चित्तक नाव मे बैसल छी,
झिलहरि खेला रहल छी
( पाँच )
असुरक्षित निरन्तरताक बोली-बानी मे
गीत गबै छी, गबिते जा रहल छी
अनथक अबिते जा रहल छी-
माटि,ज'ल, वायु, आकाश, आगि सँ होइत प्राण मे
पसरि क' सूतल नहि, अहर्निश जागि रहल छी
चित्त कार्पोरेटी निवेश सँ बाँचल अछि ।
रच्छ अछि-
देखी कहिया धरि ई प्रेम !
— गंगेश गुंजन


text:
बांकाक रहनिहार पत्रकार राहुल सिंह ओना त देवघर आ दिल्ली मे पत्रकारिता केलथि, मुदा दिग्विजय सिंह स हुनकर संबंध पारिवारिक रहल अछि। आइ दिग्विजय सिंह क निधन स उपजल शून्य कए ल कए ओ चिंतिंत छथि। समादक लेल इ विशेष आलेख एक प्रकार स दिग्विजय सिंह क प्रति हुनकर शब्दांजलि अछि।
दादा चल गेलाह। अचानक, नुका कए। अचानक ऐना सब किछु छोडि़ कए ओ चल जेताह, एहन कियो नहि सोचने छल। हां, आइ पूरा अंग प्रदेश क जनता एकटा असगर दादा क नहि रहबा स अपना कए असगर, अनाथ महसूस कए रहल अछि। दादा-यानी समाजवादी दिग्विजय सिंह। बिहार क अंग प्रदेश क आन-बान-शान क प्रतीक। हमरा लग (पत्रकार हेबाक कारण) बिहार स लगातार फोन आबि रहल छल जे दादा केना छथि, हुनकर तबीयत केहन अछि। सात समंदर पार स अपन माटी पर कहिया लौट रहल छथि। मुदा ईश्वर कए किछु आओर मंजूर छल। सार्वजनिक जीवन मे अपन नाम क अनुरूप हारि नहि माननिहार दादा मस्तिष्काघात क कारण मौत स हारि गेलाह। इ सन्न, स्तब्ध करिहनार खबर छल हमरा सन हुनकर क्षेत्र क जनता लेल।
दिग्विजय राष्टï्रीय-अंतरराष्टï्रीय फलक पर अपन क्षेत्र क पहचान बनि कए उभरल छलाह। एकटा मजबूत, मुकम्मल आवाज। भागलपुर, मुंगेर, जमुई, बांका आ देवघर क लोक बड़ गर्व स कहैत छलथि जे दिग्विजय हुनकर नेता छथि। यानी दादा हुनकर छथि आ ओ दादा क। मुदा आब दादा नहि छथि। हुनकर संगक लोक जे ओहि क्षेत्र में राजनीतिक रूप से सक्रिय छथि हुनका मे ओ ठसक, सहजता नहि अछिै। हुनका सन गहीर सोच सेहो नहि अछि। अंग क माटी स दादा रूपी बरगद ढह जेबाक बाद मौजूदा राजनीतिक वृक्ष क ओहन काया नहि जे ओ अपन लोक कए दादा जइसन छाया मुहैया करा सकए।
जखन पंद्रहवीं लोकसभा चुनाव क दौरान नीतीश कुमार पूरा देश मे हीरो बनल छलाह आ कांग्रेस आ भाजपा दूनू एहि गप क लेल लठ्ठ भांजि रहल छल जे नीतीश केकर खेमा मे छथि, ओहि दौरान दिग्विजय नीतीश कए बांका क जमीन पर चारों खाना चीत करि देलाह। समाजवादी नीतीश लोकसभा चुनाव मे ‘दिग्विजयीÓ भ कए दादा क हाथ स दिग्गज सामाजवादी क कर्मभूमि रहल बांका क धरती पर एक तरह स दोसर समाजवादी (दादा) स हारि गेलाह। नीतीश दिग्विजय कए संसद पहुंचबा स रोकबा लेल क्षेत्र मे धुआंधार सभा केलथि, मुदा जनता अपन बांके दिग्विजय क संग रहल।
समता पार्टी हुए या जनता दल यूनाइटेड। नीतीश-दिग्विजय क बीच मे हरदम मौलिक मतभेद रहल। दूनू प्रखर। दूनू विकास आ पिछडल क उत्थान क प्रतीक। मुदा मतभेद क बावजूद दूनू एक दल क दायरा मे रहैत बिहार आ देश क राजनीति मे अपन पहचान बनेबा मे सफल भेलाह।
जदयू क पुरान संस्करण समता पार्टी क तीन प्रमुख संस्थापक मे स एक दिग्विजय सिंह यूपी-बिहार क राजनीति मे आएल ‘पिछड़ाÓ उभार क कारण प्राकरांतर मे स पाछु भ गेलाह आ नीतीश संगठन क प्रमुख चेहरा बनि गेलाह मुदा दिग्विजय एकर बावजूद प्रासंगिक रहलाह।
दादा कहियो सौदेबाजी आ समझौता क राजनीति नहि केलाह। लड़ाई राजनीति क हुए या जीवन क, ओ हरदम कठिनाई भरल राह चुनलाह। अपन बनौल घर जदयू स बेघर भेलाक बाद ओ आसानी स दोसर पार्टी क टिकट पर चुनाव मैदान मे जा सकैत छलाह, राज्यसभा क सदस्यता क परित्याग सेहो आजुक राजनीति मे जरूरी नहि छल। मुदा दादा नीतीश क चुनौती कए स्वीकार केलाह। ओ निर्दलीय चुनाव मैदान मे गेलाह आ जीत कए देखेबा मे सफल भेलाह। दादा क लड़ाई क सिपाही बांका क 20 साल क युवा संग 80 साल क बुजुर्ग सेहो छलाह। ओ ब्राह्मïण सेहो छलाह आ दलित सेहो छलाह। ओ फिल्म स्टार आ ग्लैमरस चेहर क स्थान पर प्रभाष जोशी, रघु ठाकुर, एमजे अकबर आ हरिवंश सरीखा कईटा प्रखर बुद्घिजीवि कए बांका क जनता क बीच ल गेलाह।
इ कहबा मे हर्ज नहि जे दिग्विजय अपन क्षेत्र क लेल काफी किछु केलाह। बिहार-झारखंड क कोनो सांसद स कहीं बेसी। इ गप लोक क संग-संग रिकार्ड सेहो कहैत अछि। दिग्विजय बिहार-झारखंड क एहन पहिल सांसद छलाह जे अपन निर्वाचन क बाद कहने छलाह जे ओ चुनाव मे उम्मीदवार कोनो पार्टी क छलाह, मुदा सांसद ओ मात्र अपन जनता क छथि आ कियो कहनो हुनका लग आबि सकैत अछि। एहि कारण स हुनकर संपर्क आ संबंध क दायरा बहुत पैघ छल। सरकार ककरो भेल, बांका क विकास चलैत रहल। चंद्रशेखर स ल कए वाजपेयी तक हुनका सरकार मे स्थान देलथि। 35 साल क उम्र मे ओ केंद्र मे विदेश आ वित्त जइसन महत्वपूर्ण मंत्रालय मे मंत्री क हैसियत स काज कैलथि।
देवघर मे पत्रकारिता करबाक दौरान हम व्यक्तिगत रूप स हुनकर सार्वजनिक गतिविधि कए लग स देखलहुं। प्राकरांतर मे राजधानी दिल्ली मे पत्रकारिता क दौरान संसद स सडुक तक हुनका सुनलहु, देखलहुं आ बुझलहुं।
हुनका स जखन कियो क्षेत्रक लोक भेंट करबा लेल जाइत छल त ओ सबस पहिने अंगिका मे सीधा पूछैत छलाह, तोरो घर कहां छेकौ।
जे हुनका जनैत अछि ओ कहैत अछि जे ओ कोना बिहार मे किसान पंचायत क भीतर नव राजनीतिक चेतना अनबाक काज केलथि। जिलावार सम्मेलन आ सभा करबाक बाद पटना मे रैली भेल। विधानसभा चुनाव मे निर्णायक भूमिका निभेबाक तैयारी छल।
दिग्विजय अमर सिंह जेकां कहियो अपन जाति क नाम पर राजनीति नहि केलाह। ओ अपन मूल विचारधारा क आधार पर लोक कए नीतीश-लालू विरोधी धुर क रूप मे संगठित करबा मे लागल छलाह। हुनकर एक कात लल्लन सिंह छलथि त दोसर कात देवेंद्र यादव । इ आंदोलन एखन दू कदम बढ़ल छल तखने दादा चल गेलाह। इ एकटा संयोग रहल जे जसवंत सिंह जखन भाजपा स धकिया कए निकालि देल गेल छलाह तखन दिग्विजय सिंह आठ-दसटा सांसद क एकटा मोर्चा गठित क जसवंत कए ओकर नेता घोषित कए हुनकर गरिमा क पुनर्बाहाली क कोशिश केलथि। मुदा एक आत दादा इ दुनिया स जा रहल छलाह त दोसर कात गडकरीक हाथ स लड्डू खा जसवंत सिंह भाजपा मे लौट रहल छलाह।
मुख्य पृष्ठ विचार पता नहि दादा जइसन नेता फेर कहिया भेटत


text:
रिसेप्शन पर पुछलिएन्हि जे केs मिलय आएल छथीह. ओ इशारा कएलखिन्ह. देखतहि दंग रहि गेलहुं जे कोनो लड़की एतेक सुन्दरों भ सकैत अछि ! बला के खूबसूरत... जैना भगवान खुद फुरसत मे बनौने होथिन्ह... अपन हाथ सं. किछ देर के लेल त हम अपना मे नहिं रहलौं... जेना कतहुं गुम भ गेलहुं... एकटक सं हुनका देखिते रहि गेलहुं. ओ सेहो शर्मा गेलीह... हमर सेहो सेहे हाल भ गेल... दुनू गोटे एक-दोसरा के निहार रहल छलहुं...आस-पास आओर लोक छै किछ ध्यान पर नहि रहल... जेना दर-दुनिया सं बेखबर.
हुनको किछ फुरा नहि रहल छलन्हि. खामोशी तोड़ैत कलहीह...
“हम मोना... फोन पर अहां सं गप भेल छल”
“अच्छा-अच्छा... कि हाल?
केहन छी?
भेल जे पुछएन्हि मुदा ई शब्द जुबान पर नहि आएल, अइबो केना करैत... जखन नजर काम करैत अछि...त जुबां अपने-आप ठहरि जाएत अछि...
“फाइन...”
ई बोलल या सुनल नहि गेल...बस महसूस भेल... तखने ओ अपन रिज्यूमे निकालि देखाबय लगलीह. पढ़ाई-लिखाई... काम-काज के बारे मे गप होए लागल...वो बोलैत जा रहल छलीह...आओर हम सुनि रहल छलहुं... हमर ध्यान त मोना के आवाज सं बेसि हुनकर चेहरा पर टिकल छल... हम त बस हुनकर हर बात पर हं...हं करि रहल छलहुं.
हुनकर रूप माधुर्य मे एकदम सं खो गेल छलहुं. एक घंटा केना गुजरि गेल पता नहि चलल...फेर मिलय आओर फोन करय के बात करैत ओ मेन गेट सं बाहर निकलि गेलीह... आओर हम न्यूज रूम के ओर... न्यूज रूम मे अएला के बादहुं ... जेना हम ओतहिं छलहुं...रिसेप्शन पर...एक दोसरा के निहारैत.
एहि सं पहिने बस सुनिते छलहुं जे एक नजर मे सेहो प्यार होएत अछि... मुदा जखन सं मोना सं मुलाकात भेल.. ई हकीकत मे बदलैत लागल.
खैर जखन दिल मे बैसि गेलीह त फेर फोन पर बात करनाय... चैट करनाय... मिलय- जुलय के सिलसिला शुरू भ गेल. लागय लागल जेना हम एक-दोसरा के किछ दिन सं नहि जन्म-जन्म से जानैत होए. लागल जे आब बेसि देर नहि करबाक चाही. मोना के रिज्यूमे संग मे रहबे करय बॉस सं नौकरी के बात कs लेलहुं. तय भेल जे मोना के राखि लेल जाएत. मुदा राखय सं दुए दिन पहिने एहन उलट फेर भेल जे सभ किछ उलटि-पुलटि गेल.
बॉस- बॉस नहि रहलाह... ज्वाइनिंग होएत-होएत रुकि गेल. फेर मंदी के एहन दौर चलल जे भर्ती पर रोक लगा देल गेल.
फेर शुरू भेल मीडिया के सांस नहि लेबय वाला नौकरी के दौर. एम्हर हम बिजी ओम्हर हुनका काज सं फुरसत नहि. चौबीसों घंटा वाला चैनल मे शिफ्ट वाला नौकरी मे जखन धरि दफ्तर मे रहु दम धरय के फुरसत नहि. हर वक्त किछ नहि किछ नया. एकर रोमांच के आगा सभ रोमांच फीका.
एहि बीच काज सं खुश भs मैनेजमेंट मोना के तीन साल के ट्रेनिंग के लेल लंदन भेजय के फैसला कएलक . मुम्बई मे छलीह त हफ्ता मे कम सं कम एक बेर त भेंट भए जाए छलीह. आब त लंदन. दु शहर के बीचक दूरी...दिल के दूरी बनि गेल...चाहितो मिलनाय मुश्किल. जतय एक पल दूर रहनाय मुश्किल होए ओतय तीन साल... आब अहां एकरा कि कहबय.


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Monday, July 28, 2008
'विदेह' १ जुलाई २००८ ( वर्ष १ मास ७ अंक १३ ) ११. बालानां कृते-१.कौआ आऽ फुद्दी-गजेन्द्र ठाकुर२. देवीजी: विद्यार्थी बनल माली- ज्योति झा चौधरी
१.कौआ आऽ फुद्दी-गजेन्द्र ठाकुर
२. देवीजी: विद्यार्थी बनल माली- ज्योति झा चौधरी
1.कौवा आऽ फुद्दी
चित्र: ज्योति झा चौधरी
एकटा छलि कौआ आऽ एकटा छल फुद्दी। दुनूक बीच भजार-सखी केर संबंध। एक बेर दुर्भिक्ष पड़ल। खेनाइक अभाव एहन भेल जे दुनू गोटे अपन-अपन बच्चाकेँ खएबाक निर्णय कएलन्हि। पहिने कोआक बेर आयल। फुद्दी आऽ कौआ दुनू मिलि कए कौआक बच्चाकेँ खाऽ गेल। आब फुद्दीक बेर आयल। मुदा फुद्दी सभ तँ होइते अछि धूर्त्त।
“अहाँ तँ अखाद्य पदार्थ खाइत छी। हमर बच्चा अशुद्ध भए जायत। से अहाँ गंगाजीमे मुँह धोबि कए आबि जाऊ”।
कौआ उड़ैत-उड़ैत जंगाजी लग गेल-
“हे गंगा माय, दिए पानि, धोबि कए ठोढ़, खाइ फुद्दीक बच्चा”।
गंगा माय पानिक लेल चुक्का अनबाक लेल कहलखिन्ह।
आब चुक्का अनबाक लेल कौआ गेल तँ ओतएसँ माटि अनबाक लेल कुम्हार महाराज पठा देलखिन्ह्। खेत पर माटिक लेल कौआ गेल तँ खेत ओकरा माटि खोदबाक लेल हिरणिक सिंघ अनबाक लेल विदा कए देलकन्हि। हिरण कहलकन्हि जे सिंहकेँ बजा कए आनू जाहिसँ ओऽ हमरा मारि कए अहाँकेँ हमर सिंघ दऽ दए। आब जे कौआ गेल सिंघ लग तँ ओऽ सिंह कहलक- “हम भेलहुँ शक्त्तिहीन, बूढ़। गाञक दूध आनू, ओकरा पीबि कए हमरामे ताकति आयत आऽ हम शिकार कए सकब”।
गाञक लग गेल कौआ तँ गाञ ओकरा घास अनबाक लेल पठा देलखिन्ह। घास कौआकेँ कहलक जे हाँसू आनि हमरा काटि लिअ।
कौआ गेल लोहार लग, बाजल-
“हे लोहार भाञ,
दिअ हाँसू, काटब घास, खुआयब गाय, पाबि दूध,
पिआयब सिंहकेँ, ओऽ मारत हरिण,
भेटत हरिणक सिंघ, ताहिसँ कोरब माटि,
माटिसँ कुम्हार बनओताह चुक्का, भरब गङ्गाजल,
धोब ठोर, आऽ खायब फुद्दीक बच्चा”।
लोहार कहलन्हि, “हमरा लग दू टा हाँसू अछि, एकटा कारी आऽ एकटा लाल। जे पसिन्न परए लए लिअ”।
कौआकेँ ललका हाँसू पसिन्न पड़लैक। ओऽ हाँसू धीपल छल, जहाँ कौआ ओकरा अपन लोलमे दबओलक, छरपटा कए मरि गेल।
2.देवीजी विद्यार्थी बनल माली
एकटा बच्चा छलै जे छलै बड़ा खुरापाती।विद्यालय आबैत काल ओ रस्ताक सब फूल पात नोचने आबै छलै।विद्यालयमे सेहो फूलक गाछ के नोइच कऽ राइख दैत छल।अतब्ैा नहि ओ आनो बच्चा सबके उकसाबै छल।ओकर संगी साथी सब सेहो संगतक प््राभावे बड उपद्रवी भऽ गेल।तंग भऽ विद्यालय के माली प््राधानध्यापक लग अपन समस्या बाजल ''महोदय हम बच्चा सबहक खुरापात सऽ बड तंग छी।हम्मर दिन भरिक मिहनत ई सब क्षण भरि मे मटियामेट कऽ दैत अछि आ हम्मर बातक मोजर सेहो नहि दैत अछि।च्च् ताही पर प््राधानाध्यापक ओकरा आश्वासन देलखिन ''हम एहि पर अवश्य कार्यवाही करब।हम एहन बच्चा सभके दंडित करब।च्च्
जखन देवीजी के अहि बातक खबरि लगलैन तऽ ओ स्वयम् माली सॅं बात क बालक के पता केलीह फेर ओकरा सभके बजा कऽ पुछलखिन ''अहॉ सभ एहेन काज कियैक करै छी। बेचारा माली रौद बसात मे काज करैत अछि आ अहॉ सभ उारे ओकर परिणाम नहि आबैत छै। अहॉं सभके नहि ईच्छा होइत अछि विद्यालय के सुन्दर बनाब के।च्च् ताहि पर कियो बजलै ''हमरा सभके तितली पकड़नाई नीक लागैत अछि आ तितली सभत फूले पर बैसैत छै।च्च् आब देवीजीके फसादक जड़ि ज्ञात भेलैन।ओ प््राधानाचार्य सॅं आदेश पाबि सभ बच्चा सभके छुट्रटी वला दिन विद्यालय बजेलखिन। माली सेहो आयल।
देवीजी खेले खेलमे सभके बागवानी सिखेलखिन। सभके मिलकऽ काज केनाइ ततेक नीक लागल जे क्षण भरिमे सभ टूटल मरल गाछ सभ हटा नब फूलक गाछ लागि गेल। देवीजी सभके कहलखिन जे जॅं ई गाछ सबके कियो तोड़त नहि त कञिये दिनमे अहि मे सुन्दर सुन्दर पुष्प लागत जाहि सॅं आकर्षित भऽ तितली के जमौड़ा लागत।संगहि देवीजी तितली के पकड़ सॅ मना केलखिन।ओकरा सुन्दरता दूर स देख के शिक्षा देलखिन।सभ बच्चा आह्लादित छल तैं उत्पात बन्द कऽ देलक। प््राधानाचार्य अहि परिवर्तन सॅं प््राभावित भेला।
किछुए दिन बाद गाछमे फूल लाग लगलै।आ संगहि तितलीक आगमण सेहो बढ़ि गेल। आब खाली समय निकाइल कऽ देवीजी संग बच्चा सभ ओहि दृष्यक आनन्द लेब लागल।उपद्रवी बच्चा सभसॅं सकारात्मक काज करबाबऽ लेल देवीजीके सभसॅं प््राशंसा भेटलैन।
------------------------------
बच्चा लोकनि द्वारा स्मरणीय श्लोक
१.प्रातः काल ब्रह्ममुहूर्त्त (सूर्योदयक एक घंटा पहिने) सर्वप्रथम अपन दुनू हाथ देखबाक चाही, आ’ ई श्लोक बजबाक चाही।
कराग्रे वसते लक्ष्मीः करमध्ये सरस्वती।
करमूले स्थितो ब्रह्मा प्रभाते करदर्शनम्॥
करक आगाँ लक्ष्मी बसैत छथि, करक मध्यमे सरस्वती, करक मूलमे ब्रह्मा स्थित छथि। भोरमे ताहि द्वारे करक दर्शन करबाक थीक।
२.संध्या काल दीप लेसबाक काल-
दीपमूले स्थितो ब्रह्मा दीपमध्ये जनार्दनः।
दीपाग्रे शङ्करः प्रोक्त्तः सन्ध्याज्योतिर्नमोऽस्तुते॥
दीपक मूल भागमे ब्रह्मा, दीपक मध्यभागमे जनार्दन (विष्णु) आऽ दीपक अग्र भागमे शङ्कर स्थित छथि। हे संध्याज्योति! अहाँकेँ नमस्कार।
३.सुतबाक काल-
रामं स्कन्दं हनूमन्तं वैनतेयं वृकोदरम्।
शयने यः स्मरेन्नित्यं दुःस्वप्नस्तस्य नश्यति॥
जे सभ दिन सुतबासँ पहिने राम, कुमारस्वामी, हनूमान्, गरुड़ आऽ भीमक स्मरण करैत छथि, हुनकर दुःस्वप्न नष्ट भऽ जाइत छन्हि।
४. नहेबाक समय-
गङ्गे च यमुने चैव गोदावरि सरस्वति।
नर्मदे सिन्धु कावेरि जलेऽस्मिन् सन्निधिं कुरू॥
हे गंगा, यमुना, गोदावरी, सरस्वती, नर्मदा, सिन्धु आऽ कावेरी धार। एहि जलमे अपन सान्निध्य दिअ।
५.उत्तरं यत्समुद्रस्य हिमाद्रेश्चैव दक्षिणम्।
वर्षं तत् भारतं नाम भारती यत्र सन्ततिः॥
समुद्रक उत्तरमे आऽ हिमालयक दक्षिणमे भारत अछि आऽ ओतुका सन्तति भारती कहबैत छथि।
६.अहल्या द्रौपदी सीता तारा मण्डोदरी तथा।
पञ्चकं ना स्मरेन्नित्यं महापातकनाशकम्॥
जे सभ दिन अहल्या, द्रौपदी, सीता, तारा आऽ मण्दोदरी, एहि पाँच साध्वी-स्त्रीक स्मरण करैत छथि, हुनकर सभ पाप नष्ट भऽ जाइत छन्हि।
७.अश्वत्थामा बलिर्व्यासो हनूमांश्च विभीषणः।
कृपः परशुरामश्च सप्तैते चिरञ्जीविनः॥
अश्वत्थामा, बलि, व्यास, हनूमान्, विभीषण, कृपाचार्य आऽ परशुराम- ई सात टा चिरञ्जीवी कहबैत छथि।
८.साते भवतु सुप्रीता देवी शिखर वासिनी
उग्रेन तपसा लब्धो यया पशुपतिः पतिः।
सिद्धिः साध्ये सतामस्तु प्रसादान्तस्य धूर्जटेः
जाह्नवीफेनलेखेव यन्यूधि शशिनः कला॥
९. बालोऽहं जगदानन्द न मे बाला सरस्वती।
अपूर्णे पंचमे वर्षे वर्णयामि जगत्त्रयम् ॥
No comments:
Post a Comment
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
जयकान्त मिश्र आ मैथिली शब्दकोश मैथिलीक पुरोधा जयकान्त मिश्र (१९२२-२००९ ) क ३ फरबरी २००९ केँ सात बजे साँझमे निधन भऽ गेलन्हि। मैथिली साहित्...


text:
दरभंगा। 08 दिसंबर। [प्रणव कुमार चौधरी] दरभंगा जिलाक सिंहवाड़ा प्रखंड केँ कटका नव उत्क्रमित मध्य विद्यालय के छात्र - छात्रा सभ साइकिल योजना मे अवैध वसूली केर खिलाफ खूब हंगामा केलनि। आक्रोशित छात्र-छात्रा सभ स्कूल प्रशासन पर मनमानी ढंग सँ साईकिल योजना मे पाई वसूली करबाक आरोप लगबैत भरवाड़ा, कमतौल पथ क लगभग दू घंटा धरी जाम क' देलनि आओर सड़क पर टायर ज़रा यातायात प्रभावित केलनि।
जाम केर कारण सँ वाहन सभक खूब नमहर कतार लागि गेल। सिंहवाड़ा पुलिस आंदोलन स्थल पर पहुँच आक्रोशित छात्र - छात्रा सभकेँ समझेबाक - बुझेबाक कोशिश केलनि, मुदा छात्र-छात्रा सभ पुलिस केर बात नहीं मानलनि। बाद मे प्रखंड विकास पदाधिकारी आंदोलनकारी सभकेँ आश्वासन देलनि कि अवैध वसूली केर खिलाफ कठोर कारवाई होयत आओर बिना भेद - भाव के साईकिल मदक राशि बांटल जायत। ऐहिक बाद सड़क जाम हटल।


text:
फ्रिबर्न ज्ञानकुञ्ज कलेज
फ्रिबर्न ज्ञानकुञ्ज कलेज नेपालक काभ्रेपलाञ्चोक जिलाक बनेपा-५मे अवस्थित एक कलेज छी ।[१] ई त्रिभुवन विश्वविद्यालयसँ सम्बन्धन लेनए अछि ।[२] ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।
विषय सूचीसभ
सङ्कायसम्पादन
फ्रिबर्न ज्ञानकुञ्ज कलेजमे विज्ञान, व्यवस्थापन, मानविकी आ शिक्षा विषयक अध्ययन अध्यापन कराएल जाइत अछि ।
माध्यमसम्पादन
फ्रिबर्न ज्ञानकुञ्ज कलेजमे अङ्ग्रेजी भाषा आ नेपाली भाषामे पढ़ाई कराओल जाइत अछि ।


text:
भदौरे तमागी
भदौरे तमागी नेपालक पश्चिमाञ्चल विकास क्षेत्रक गण्डकी अञ्चल, कास्की जिलामे अवस्थित गाँउ विकास समिति छी । [२]
विषय सूचीसभ
जनसङ्ख्यासम्पादन
नेपालक वि.सं. २०६८ क जनगणना अनुसार भदौरे तमागीक जनसङ्ख्या ३,२५७ अछि । जाहिमे ८७५ घरमूली अछि । ई स्थानक सन् २०११ क नेपालक जनगणना अनुसार पुरुषक सङ्ख्या १,४६८ आ महिलाक सङ्ख्या १,७८९ रहल अछि ।
सन्दर्भ सामग्रीसभसम्पादन
- ↑ "नेपालक जनसंख्या २०६८", केन्द्रीय तथ्याङ्क विभाग, अभिगमन तिथि २०११।
- ↑ .gov.np/ne-vdc-information/ "कास्की जिलाक गाविससभ", नेपाल सरकार, सङ्घीय मामिला तथा स्थानीय विकास मन्त्रालय, नवम्बर २०१५।


text:
बहुत दिन पहिनेक बात छै। एक दोसरकेँ खूब सिनेह कर’ वला छ टा भाइ आ एकटा बहिन छलि। सभटा भाइक बिआह भ’ गल छलै। बहिनिक प्रति भाइ सभक अतिशय दुलारसँ जरैत रह’ वाली भाउज सभ अपन ननदिक मान-दान नहि करै छलि। एक बेर एहन भेलै जे सभ भाय उद्यम करबा लेल दूर देश चल गेल। ओकरा सभक परोच्छ फबि गेने भौजाइ सभ अपन ननदिक संग अधलाह व्यवहार कर’ लागलि। ओ सभ ओकरा विभिन्न प्रकारक भरिगर काजमे लगौने रहै छलि। तैओ ओ कन्या जान पर खेलि ओ सभटा काज करैत रहै छली जे ओकरा कहल जाइ छलै। तखन भौजाइ सभ ओकर जाने हति देबाक रचना रचि लेलक। ओ सभ ओकरा एकटा माटिक बासन देलकै आ इनार पर जा क’ ओकरा भरि क’ अनबाक लेल कहलकै। बासनक पेनीमे बड़कीटा भूर छलै। तेँ जखने ओहिमे पानि भरै आ कि लगले चूबि जाइ। कन्या इनार पर बासन ल’ क’ गेलि मुदा ओकरा भरब असंभव बूझि कान’ लागलि। एकाएक एकटा पैघ बेंग पानि पर सँ अपन मूड़ी बहार कयलक आ ओकरासँ पुछलक - ‘अहाँ किअए कनै छी?’ ओ बाजलि - ‘हमर अंतिम घड़ी आबि गेल अछि। जँ हम ई बासन नहि भरि सकब तँ मारलि जायब। मुदा एहि बासनक पेनीमे भूर छै।’ बेंग बाजल - ‘निफिकिर रहू। हम भूरमे बैसि जायब आ ओकरा अपन देहसँ झाँपि देबै। अहाँ बासन भरि सकब।’ बेंग सैह कयलक आ ओ कन्या पानि ल’ क’ घर चलि गेलि।
भौजाइ सभ बड़ तमसायलि छलै मुदा किछु कहि नहि सकलै। तखन ओ सभ किछु दोसरे उपाय सोचलक। ओ सभ ओकरा जंगल जा क’ जारनक पैघ बोझ आन’ कहलकै। मुदा बोझकेँ बन्हबाक लेल ओ कोनो रस्सी नहि ल’ सकै छल। कन्या बहुत रास पांग जमा क’ लेलक। तकर बाद ओ बैसि क’ कान’ लागलि। एकटा पैघ साप बाहर भेल आ पुछलकै - ‘अहाँ किअय कनै छी?’ कन्या सभ बात कहि देलकै। साप बाजल - ‘हम ठहुरी सभक चारूकात रस्सी जकाँ लेपटा जायब आ समस्याक समाधान भ’ जयतै।’ ओ सैह कयलक आ कन्या अपना माथ पर ध’ क’ ठहुरी सभकेँ उघि लेबामे समर्थ भ’ गेलि। भौजाइ सभ चिन्तामे पड़ि गेली जे आब की करी? दोसर दिन ओ सभ अपन ननदिके एकटा एहन खेतमे पठा देलक जाहिमे एक दिन पहिने दालि छीटल गेल छलै। ओ सभ ओकरा साँझ धरि सभटा दालि बीछि क’ लाब’ कहलकै। कन्या खेत पर गेलि आ बुझि गेलि जे काज असंभव अछि किएक तँ बीया सभ सौंसे छिड़िआयल छलै। हताश भ’ क’ ओ कान’ लागलि। तखने एक झुंड पड़बा आबि क’ ओकरासँ पुछलकै जे बात की छै। जखन ओ अपन कनबाक कारण बुझा देलकै तखन पड़बा सभ एहि बात पर सहमत भ’ गेल जे ओ सभ सभटा अन्न बीछि देतै। शीघ्रे ओ सभ तहिना कयलक आ सभटा अन्न कन्याक छिट्टामे ध’ देलक। साँझमे ओ कन्या भरि छिट्टा अन्न लेने घुरि गेलि।
भौजाइ सभ पहिनेसँ बेसीए खौंझा गेलि आ पहिनहुसँ बेसी कष्टदायक उपाय सोचि लेलक। ओ सभ ओकरा एकटा पैघ बासन द’ देलकै आ जंगलमे जा क’ भरि बासन रीछनीक दूध आन’ कहलकै। कन्या जंगल गेलि आ बैसि रहलि। ओकरा किछु ने फुराइ जे की करी। एकटा रीछनी अयलै ओ ओकरासँ पुछलकै जे ओ जंगलमे एसगर आ उदास किएक बैसलि अछि। कन्या अपन रामकहानी सुना देलकै। रीछनी ओहि कन्याकेँ गछि लेलकै जे ओ ओकरा दूहि क’ भरि बासन दूध घर ल’ जाय। तखन भौजाइ सभ ओहि कन्याकेँ जंगल ल’ गेलि आ अपना सभक संगे एकटा सीढ़ी सेहो लेने गेलि। ओ सभ एकटा तीस हाथ ऊँच गाछ तकलक। ओहिमे तन्नुक डाढ़ि सभ छलै। सीढ़ी लगा क’ ओ सभ कन्याकेँ गाछ पर चढ़ि फड़ तोड़ए कहलकै। कन्या चढ़ि गेल आ फड़ तोड़ए लागलि। चंठिनी भौजाइ सभ चट द’ सीढ़ी घीचि लेलक आ घर घुरि गेलि। ओ सभ कन्याकेँ गाछ पर सँ कूदि कए मरि जयबाक हेतु छोड़ि देलकै।
कन्याकेँ अदंक पैसि गेलै। ओ गाछे पर बैसलि रहलि। रातिमे ओकर भाय सभ घुरलै आ सुस्तयबाक लेल ओही गाछ तर बैसि गेलै। कन्या कानि रहलि छलि। ओकर गर्म नोर कोनो भाइक देह पर खसि पड़लै। ओ सभ ऊपर दिस तकलक आ कन्याकेँ देखिते ओकरा चीन्हि गेल। ओ सभ बहिनकेँ खतरासँ बचा लेलक आ घर ल’ गेल। ओ सभ ततेक खिसिया गेल छल जे अपन घरवाली सभकेँ तेज कुलहाड़िसँ कुट्टी-कुट्टी काटि मारि देलक। तकर बादसँ ओ सभ अपन बहिनिक संग आनंदसँ रह’ लागल।


text:
नेपाल
नेपाल (i/nəˈpɔːl/;[४] Nepāl अङ्ग्रेजी: Federal Democratic Republic of Nepal), आधिकारिक नाम: सङ्घीय लोकतान्त्रिक गणतन्त्र नेपाल[५] एक दक्षिण एसियाली भूपरिवेष्ठित हिमाली राष्ट्र छी । एकर भौगोलिक अक्षांश २६ डिग्री २२ मिनेटसँ ३० डिग्री २७ मिनेट उत्तर आ ८० डिग्री ४ मिनेटसँ ८८ डिग्री १२ मिनेट पूर्वी देशान्तरधरि फैलल अछि । एकर कूल क्षेत्रफल १,४७,१८१ वर्ग किलोमिटर अछि । ई क्षेत्रफल पृथ्वीक कूल क्षेत्रफलक ०.०३% आ एसिया महादेशक ०.३% छी । लण्डन स्थित ग्रीनवीच मिनटाइमसँ पूर्वमे रहल गौरीशङ्कर हिमालयक नजदिक भऽ गेल ८६ डिग्री १५ मिनट पूर्वी देशान्तरक आधार मानि नेपालक प्रमाणिक समय ५ घण्टा ४५ मिनेट आगा मानल जाइत अछि ।
नेपालमे ७ प्रदेश आ ७५ जिला आ ७४४ स्थानीय तह रहल अछि जहिमे ४ महानगरपालिका, १३ उपमहानगरपालिका, २४६ नगरपालिका आ ४८१ गाउँपालिका रहल अछि ।[६][७][८][९]नेपालक पूर्वी सीमा मेची नदीसँ पश्चिमी सीमा महाकाली नदीधरिक कूल लम्बाई ८८५ किलोमिटर अछि । उत्तरसँ दक्षिण तरफक चौडाई मुदा एक समान नै अछि । पूर्वी भागसँ पश्चिमी भाग कनिक चौडा अछि । तहिना मध्य भाग कनि खुम्चल अछि । नेपालक अधिकतम चौडाई २४१ किलोमिटर आ न्युनतम चौडाई १४५ किलोमिटर रहल अछि । यसर्थ नेपालक सरदर चौडाई १९३ किलोमिटर रहल अछि । नेपालक उत्तरमे चीनक स्वशासित क्षेत्र तिब्बत अछि तँ दक्षिण, पूर्व आ पश्चिममे भारत अवस्थित अछि । नेपालक ८०% सँ बेसी नागरिक हिन्दू धर्म मानैत अछि जे विश्वमे सभसँ बेसी प्रतिशत हिन्दू धर्मावलम्बी भेल राष्ट्र सेहो छी । हिन्दू धर्म छोडि बौद्ध, मुस्लिम, किरात आदि धर्म माननिहार लोकनि सेहो एतय बसोबास करैत अछि । एकटा छोट सन क्षेत्रक लेल नेपालक भौगोलिक विविधता बहुतेक उल्लेखनीय रहल अछि । एतय तराईक उष्ण फाँटसँ ठण्डा हिमालयक शृङ्खला अवस्थित अछि । संसारक सभसँ पैग १४ हिमश्रृङ्खलामे सँ ८ टा नेपालमे रहल अछि, एहिमे सँ संसारक सर्वोच्च शिखर सगरमाथा एक छी । नेपालक मुख्य शहर आ राजधानी काठमाण्डौ छी । काठमाडौं, ललितपुर आ भक्तपुरके काठमाडौं उपत्यका कहल जाइत अछि । आन मुख्य शहर सभमे भरतपुर, बिराटनगर, भैरहवा, वीरगञ्ज, जनकपुर, पोखरा, नेपालगञ्ज, धनगढी, राजविराज आ महेन्द्रनगर अवैत अछि । नेपाल शब्दक उत्पतिक सम्बन्धमे कोनो ठोस प्रमाण तँ उपलब्ध नै अछि, मुदा एक प्रसिद्ध विश्वास अनुसार मरिची ॠषिक पुत्र 'ने' मुनिद्वारा पालन भेल स्थानक रूपमे एतौका नाम नेपाल रहल गेल अछि।
निरन्तर रूपमे राजा-रजौटा सभक अधीनमे रहि सम्पन्न इतिहास रहल, अखन नेपाल कहि चिन्हल जाइवला ई खण्ड वि.सं. २०४६ सालक आन्दोलन पश्चात् संवैधानिक राजतन्त्रक नीति अवलम्बन केनए छल ।
विषय सूचीसभ
इतिहास[सम्पादन करी]
हिमाल क्षेत्रमे लोकसभ लगभग ९००० बर्षसँ बैस रहल काठमाडौं उपत्यकाक प्राचिन इतिहाससँ पुष्टी भेल अछि । सम्भवत: भोट-बर्मेली मूलक लोकसभ नेपालमे २,५०० वर्ष आगा बसोबास करैत छल ।[१०]
ईशापूर्व १५०० दिस इन्डो-आर्यन जातिक लोकसभ उपत्यका प्रवेश केनए छल । ईशापूर्वक १००० दिस छोट छोट राज्यसभ आ राज्यसङ्गठनसभ बनल । सिद्धार्थ गौतम (ईशापूर्व ५६३–४८३) एहिने एक वंश, शाक्य वंशक राजकुमार छल, जे अपन राजकाज त्याग करि तपस्वी जीवन पसन्द करि [बुद्ध]] कहि विश्व प्रसिद्ध भेल । ईशापूर्वको २५० धरि, ई क्षेत्र उत्तर भारतक मौर्य साम्राज्यक प्रभावमे रहल आ बादमे चारम शताब्दीमे गुप्त साम्राज्यक अधीनस्थ राज्य भऽ गेल । योई क्षेत्रमे ५अम शताब्दीक उत्तरार्द्धमे आबि लिच्छवीसभ राज्य केलक । ८आम शताब्दीक उत्तरार्धमे लिच्छवीवंश अस्त होमए लागल आ सन् ८७९ सँ नेवार युगक उदय भेल, तथापि ओसभक नियन्त्रणमे देशक कतेक विस्तार भेल छल एकर यकिन नै अछि । ११अम शताब्दीक उत्तरार्द्धमे दक्षिण भारतसँ आएल चालुक्य साम्राज्यक प्रभावमे नेपालक दक्षिणी भूभाग आबि गेल । चालुक्यसभक प्रभावमे ओ समय चलिआएल बुद्ध धर्मक बदला एतयक राजासभ हिन्दू धर्मक समर्थन करै लागल आ नेपालमे हिन्दू धर्म तरफक धार्मिक परिवर्तन होमए लागल ।
१३अम शताब्दीक पूर्वार्द्धमा संस्कृत शब्द मल्ल उपनाम भेल नायकसभक उदय होमए लागल । प्रारम्भमे ओसभ सत्ता उदयमान केलक, मुदा ओकरबाद २०० वर्षधरि राजासभ अपन शक्ति एकजुट करवाक काम मात्र केलक । १४अम शताब्दीक उत्तरार्धमे देशक बहुतेक भागसभ एकीकृत राज्यक अधीनमे आएल । मुदा ई एकीकरण छोट समयधरि मात्र टिकल: वि.सं. १४८२ मे यक्ष मल्लक समयमे अपन पुत्रसभक अंशबण्डामे काठमाडौं उपत्यकाक तीन राज्यमे विभाजन करवाक निर्णयबाद ई राज्य तीन भागमे विभाजित भऽ गेल - काठमाडौं, पाटन आ भादगाउँ – जकर बीचमे शताब्दिधरि खिचातानी आ दुश्मनी रहिरहल छल ।
वि.सं. १७६५ मे, गोरखाक राजा पृथ्वीनारायण शाह बहुत कम हतियार आ सहयोग जुटाए नजदिकी राज्यसभ, (खासकरि लम्जुङ्ग, कास्की आ तनहूँ)क तटस्थता अपन पक्षमे उपयोग करैमे सफल भेलाकबाद देश एकीकरणक निम्ति आगा बढल । बहुतेक रक्तरञ्जित युद्ध पश्चात्, ओ ३ वर्षबाद काठमाडौं उपत्यकाके विशाल नेपाल भितर एकीकरण करिक अभियानमे सफलता प्राप्त केलक । तथापि ओ तत्कालीन राजा जयप्रकाश मल्ल राज्य करिरहल काठमाडौं राज्यके जितैक लेल कोनो युद्ध नै करऽ पडल । वास्तवमे, तखन इन्द्रजात्रा पर्वमे काठमाडौं उपत्यकाक सम्पूर्ण जनतासभ जात्रा मनाए रहल छल जब पृथ्वी नारायण शाह अपन सेनासभ सहित खास कोनो मेहनतबिना उपत्यकाके कब्जा करि अपने बैस जात्रा चलाए साँस्कृतिक सम्मानक अवधारणा प्रस्तुत केनए छल । तहिना नेपाल एकीकरणक सिलसिलामे सम्पूर्ण छोट राज्यसभ जितलाकबाद पूर्वमे रहल किरात लिम्बूवान राज्य पहुँचल लिम्बूवान राज्यमे १७ बेरधरि हमला करि वि.सं १८३१ भादो २२ मे लिम्बूवानक केन्द्रीय राजधानी विजयपुरमे लालमोहर सहित तम्रपत्रमे लिखत सन्धि भेल छल । ई नव नेपालक जन्मक आधारशिला तय केनए छल ।
तिब्बतसँ हिमाली मार्गक नियन्त्रणक लेल भेल विवाद आ ओकर पश्चातक युद्धमे चीन तिब्बतक सहायताक लेल अएलाकबाद नेपाल पाछा हटल छल । नेपालक सीमामे रहल नजदिकक छोट-छोट राज्यसभ हडपि लेला कारण आरम्भ भेल ब्रिटिस इस्ट इण्डिया कम्पनीसंगक दुश्मनीक कारण रक्तरञ्जित एङ्गलो-नेपाल युद्ध (१८१४–१६) भेल, जहिमे नेपाल वर्तमानक सीमा रक्षा करैमे सफल भेल मुदा महाकाली नदीक पश्चिमक अपन क्षेत्रसभ परित्याग करऽ पडल । ओ क्षेत्रसभमे वर्तमान भारतक उत्तराखण्ड राज्य आ वर्तमान हिमाञ्चल प्रदेशक बहुतेक पञ्जाबी पहाडी राज्यसभ अवस्थित अछि । अपन स्वाधीनताक लेल नेपालद्वारा इस्ट इण्डिया कम्पनिसँ सुगौली सन्धि करि तराईक किछ भूभाग आ एक तिहाइसँ बेसी भूभाग सहित सिक्किम, दार्जीलिङ परित्याग करऽ पडल । काङ्गडाधरि पहुँचल नेपाली आ सतलजसँ टिस्टाधरिक विशाल नेपाल मेची आ महाकालीमे सीमित भऽ गेल, मुदा तकरबाद वि.सं. १८६० मे प्रथम राणा प्रधानमन्त्री जङ्गबहादुर राणासँ खुसी भऽ अङ्ग्रेजद्वारा नेपालके राप्तीसँ महाकालीधरिक तराई वापस करि देनए छल ।
राज परिवार बीचक गुटबन्दीक कारण युद्धक बाद अस्थायित्व कायम भेल । सन् १८४६ मे शासन करिरहल रानीक सेनानायक जङ्गबहादुर राणाके सत्ताविमुख करवाक षड्यन्त्रक खुलासा भेलाक कारण कोतपर्व भेल छल । हतियारधारी सेना आ रानीप्रति बफादार भाई-भारदारसभबीच शीतयुद्ध भेलासँ देशक सयन राजखलक, भारदारसभ आ रजौटासभक हत्या भेल छल । जङ्गबहादुर जितलाकबाद राणा खानदान सुरू केलक आ राणा शासन लागू केलक । राजाके नाममात्रमे सीमित कएल गेल आ प्रधानमन्त्री पदके शक्तिशाली आ वंशाणुगत बनाएल गेल । राणासभ पूर्णनिष्ठासँ ब्रिटिससभक पक्षमे छल आ ब्रिटिससभके सन् १८५७ के सिपोई रिबेलियन (प्रथम भारतीय स्वतन्त्रता सङ्ग्राम), आ पाछा दुनू विश्व युद्धमे सहायता केनए छल । सन् १९२३ मे संयुक्त अधिराज्य आ नेपालबिच आधिकारिक रूपमे मित्रताक सम्झौतामे हस्ताक्षर भेल, जहिमे नेपालक स्वतन्त्रताके संयुक्त अधिराज्य स्विकार केनए छल ।
भाषा[सम्पादन करी]
नेपाली नेपालके राष्ट्रिय भाषा छी । ई सरकारी कामकाजमें सेहो उपयोग होएत अछि । एकर साथ नेपालमे नेवारी,लिम्बू, सुनुवार, राई, मैथिली, भोजपुरी, नेवारी, अवधी, थारू, गुरुङ, सेर्पा, तामाङ, मगर, मारवाडी, डोटेली आदि भाषा सेहो बोल्ल जाएत अछि । भाषाविज्ञानक आधार में देखला पर नेपाली भाषा के उत्पति भारोपेली भाषा परिवार के शतम् शाखा सँ विकसित आर्य-इरानी शाखा के आर्यली संस्कृत सँ विकसित भेल अछि ।
प्रशासनिक विभाजन[सम्पादन करी]
नेपाल १४ अञ्चल, ७५ जिला आर ५ विकास क्षेत्रमे विभाजित करल गेल अछि । नेपालमे रहल ५ विकास क्षेत्र आर १४ अञ्चलसभ निम्नलिखित अछि :-
- पूर्वाञ्चल विकास क्षेत्र
- मध्यमाञ्चल विकास क्षेत्र
- पश्चिमाञ्चल विकास क्षेत्र
- मध्य-पश्चिमाञ्चल
- सुदूर-पश्चिमाञ्चल
नेपालके नदीसभ[सम्पादन करी]
सन्दर्भ सामग्रीसभ[सम्पादन करी]
- ↑ "National Population and Housing Census 2011 (National Report)", Central Bureau of Statistics (Nepal), अभिगमन तिथि २६ नवम्बर २०१२।
- ↑ २.० २.१ "Nepal Economy Profile 2013", Indexmundi.com, अभिगमन तिथि २० दिसम्बर २०१३।
- ↑ ३.० ३.१ "Nepal", International Monetary Fund, अभिगमन तिथि २० अप्रैल २०१२।
- ↑ "Nepal". अक्सफोर्ड अङ्ग्रेजी शब्दकोश (तेसर)। (सितम्बर २००५)। अक्सफोर्ड विश्वविद्यालय प्रेस। (Subscription or UK public library membership required.)
- ↑ "CIA – The World Factbook", Cia.gov, अभिगमन तिथि ५ दिसम्बर २०१२।
- ↑ Post Report, "744 new local units come into effect - General - The Kathmandu Post", Kathmandupost.ekantipur.com, अभिगमन तिथि २३ अप्रैल २०१७।
- ↑ "स्थानीय तह कार्यान्वयनमा". नागरिक दैनिक. २८ फागुन २०७३. http://www.nagariknews.com/news/15819/. अन्तिम पहुँच तिथि: २८ फागुन २०७३.
- ↑ "गाउँपालिका र नगरपालिका कुन जिलामा कति? (सूची)". लोकान्तर. २३ पौष २०७३. http://lokaantar.com/taja_samachar/2084. अन्तिम पहुँच तिथि: २३ पौष २०७३.
- ↑ "अब ७६६ स्थानीय तह". - राजेश मिश्र (कान्तिपुर दैनिक). १२ जेठ २०७४. http://kantipur.ekantipur.com/news/2017-05-26/20170525210136.html.
- ↑ "A Country Study: Nepal", Federal Research Division, Library of Congress, अभिगमन तिथि सितम्बर २३।
|accessyear=प्यारामिटर नै ग्रहण केलक (सहायता)


text:
अयोध्या मामला के एक हफ्ता टालय के फैसला रमेश चंद्र त्रिपाठी के याचिका पर आएल अछि. जेहि मे त्रिपाठी जी 24 सितंबर के आबय वाला फैसला के रोकय के अपील कएने छलखिन्ह. एहि सं पहिने इलाहाबाद हाईकोर्ट हिनकर याचिका के खारिज करि हिनका पर 50 हजार रुपया के जुर्माना लगा देने छल.
अयोध्या पर फैसला टलल
अयोध्या मामला पर 24 सितंबर के आबय वाला फैसला पर सुप्रीम कोर्ट एक हफ्ता के लेल रोक लगा देलक अछि. सुप्रीम कोर्ट के फैसला के कारण आब काल्हि इलाहाबाद हाई कोर्ट के लखनऊ खंडपीठ सं आबय वाला फैसला नहि आएत.
आब सुप्रीम कोर्ट मे एहि बारे मे 28 सितंबर के सुनवाई होएत ओकर बाद किछ तय कएल जाएत. सुप्रीम कोर्ट ओना एहि मामला पर आम सहमति सं हल निकालय लेल सभ पक्ष के नोटिस जारी करलक अछि.अगर बातचीत सं कोनो समाधान निकलैत अछि त एहि सं नीक आओर कि भ सकैत अछि.
अयोध्या मामला के एक हफ्ता टालय के फैसला रमेश चंद्र त्रिपाठी के याचिका पर आएल अछि. जेहि मे त्रिपाठी जी 24 सितंबर के आबय वाला फैसला के रोकय के अपील कएने छलखिन्ह. एहि सं पहिने इलाहाबाद हाईकोर्ट हिनकर याचिका के खारिज करि हिनका पर 50 हजार रुपया के जुर्माना लगा देने छल.
अयोध्या मामला के एक हफ्ता टालय के फैसला रमेश चंद्र त्रिपाठी के याचिका पर आएल अछि. जेहि मे त्रिपाठी जी 24 सितंबर के आबय वाला फैसला के रोकय के अपील कएने छलखिन्ह. एहि सं पहिने इलाहाबाद हाईकोर्ट हिनकर याचिका के खारिज करि हिनका पर 50 हजार रुपया के जुर्माना लगा देने छल.
अयोध्या के विवादित जमीन पर मालिकाना हक के मु्द्दा पर 60 साल पुरान केस पर इलाहाबाद हाई कोर्ट के फैसला आबय के छल. 24 सितंबर के आबय वाला एहि फैसला के नजर मे राखि देश भर मे एहतियात तौर पर सुरक्षा सख्त करि देल गेल छल.
आबय वाला दिन मे दिल्ली मे कॉमनवेल्थ गेम्स होए वाला अछि आओर बिहार मे विधानसभा चुनाव सेहो. एहि के लsक याचिका मे कहल गेल छल कि इलाहाबाद हाईकोर्ट के फैसला के बाद देश मे तनाव के स्थिति पैदा भ सकैत अछि.
Subscribe to: Post Comments (Atom)


text:
मैथिली अकादमी
दिल्ली में बनय वाला मैथिली आओर भोजपुरी अकादमी कई तरहक कार्यक्रम, गोष्ठी आओर प्रदर्शनी आयोजित करत. दोसर भाषा के साहित्य के अनुवाद सेहो होयत जाहि सं मैथिली में नीक-नीक किताब पढय लेल लोक के मिलत. मैथिली ओर भोजपुरी सं जुड़ल संस्था के मदद सेहो देल जायत. प्रतिष्ठित साहित्यकार के संग संग नवका लेखक सभ के सेहो प्रोत्साहन मिलत. हुनका किताब निकलबा में सहयोग देल जायत.
ओना दिल्ली में एहि सं पहिने सं पांच भाषा के अकादमी अछि... हिंदी. पंजाबी. उर्दू, संस्कृत आओर सिंधी के. ई सभ अपन भाषाक प्रचार प्रसार में जुटल छथि आओर समय समय पर कार्यक्रम सभ करैत रहय छथि.आशा अछि जे एहिना मैथिली आ भोजपुरी अकादमी प्रचार प्रसार के लेल काज करत. एहि सिर्फ दिल्लीए नई समस्त मैथिली लोकनि के लाभ होयत. साहित्य... संस्कृति आओर समृद्ध होयत. एहि लेल मुख्यमंत्री के संगहि संग केंद्रीय मंत्री शकील अहमद जी... अखिल भारतीय मिथिली संघ आओर एहि लेल आंदोलन चलाबय वाला लोक सभ धन्यवादक पात्र छथि जे हुनकर मेहनत आखिरकार रंग लायल.
1 comment:


text:
आधार अथॉरिटी एक ट्वीटक माध्यम सँ आधार रीवेरिफिकेशन प्रोसेसक लेल टेलीकॉम कंपनी सभकेँ निर्देश जारी केना अछि। एहि निर्देश मे कंपनी सभकेँ कहल गेल अछि कि ओ ओटीपी केर माध्यम सँ मोबाइल नंबर क' आधार संग लिंक करबाक सुविधा प्रदान करे। आधार अथॉरिटी कहने अछि कि ऐहिक लेल सभ कंपनी अप्पन वेबसाइट आओर ऐप पर पुख्ता इंतजाम करे वा आईवीआरएस केर जरिये ई सुविधा प्रदान करे।
फिलहाल कंपनी सभक वेबसाइट पर तेँ नहि, मुदा आईवीआरएस केर माध्यम सँ अपने अप्पन मोबाइल नंबर क' आधार सँ लिंक करा सकैत छी। ऐहिक लेल यूआईडीएआई 14546 टोल फ्री नंबर जारी केना अछि। अपने एहि नंबर पर कॉल करीकें बहुत आसानी सँ अप्पन मोबाइल नंबर आधार सँ लिंक क' सकैत छी।
ऐना करी लिंक : अपने क' जाहि मोबाइल नंबर क' आधार सँ लिंक काबरक अछि, ओहि नंबर सँ टोल फ्री नंबर 14546 पर कॉल करी। कॉल करबाक बाद अपने सँ आधार नंबर पूछल जायत। अपना जहिना अप्पन अपना आधार नंबर एंटर करब, आधार के साथ रजिस्टर अपनेक मोबाइल नंबर पर 'वन टाइम पासवर्ड (OTP)' आयत। ओटीपी एंटर कैरते अपनके मोबाइल नंबर आधार सँ लिंक भ' जायत।


text:
महेन्द्रजी के बचपने सं गीत- संगीत मे बेसि रुचि छलन्हि. पटना के बीएन कॉलेज सं ग्रेजुएशन कएला के बाद संगीत सं जुड़ल सं रहला मुदा सरकारी नौकरी मे चलि गेलाह आओर 2005 मे रिटायर भेलाह. रंगमंच... फिल्म... टेलीफिल्म सभ सं जुड़ल रहलाह. सांस्कृतिक समारोह मे बढ़ि चढ़ि कs हिस्सा लेलाह. मैथिली फिल्म ममता गाबय गीत आओर बसही टोल मे महेन्द्र जी गाना गाबय के अलावा अभिनय सेहो कएलाह. हिनकर गीत सभ गाम घर मे काफी लोकप्रिय छनि. हिनकर गीत मे चंद्रमा उतरल गगन सं सभ सं लोकप्रिय अछि. महेन्द्र जी करीब 40 साल धरि गायकी ओर अभियन सं जुड़ल रहलाह. मैथिली संगीत मे सेहो जोड़ी बना एकटा नया चलन शुरू कएलखिन्ह. रवीन्द्र जी के संग हिनकर जोड़ी काफी हिट भेलन्हि. हिनका रवीन्द्र-महेन्द्र के रूप मे जानल जाय छलन्हि. मैथिली गीत संगीत के लोकप्रिय बनाबय मे हिनकर काफी योगदान रहलन्हि. जगह...जगह विद्यापति पर्व समारोह करौलखिन्ह जाहि सं लोक के मैथिली गीत संगीत के प्रति रुझान बढ़लन्हि. महेन्द्र जी दरभंगा आओर पटना रेडियो स्टेशन सं सेहो जुड़ल रहलाह. ओ मैथिलीक विकास के लेल काफी कुछ करय चाहय छलखिन्ह. हुनकर इच्छा छलन्हि जे दरभंगा... मधुबनी मे मैथिली फिल्म निर्माणक काज शुरू होय. बेसि सं बेसि लोक एहि क्षेत्र मे आबैथ. मुदा हुनकर ई इच्छा अखन धरि पूरा नहिं भेलन्हि...आशा करबाक चाही जे अगर मिथिला राज्यक बात पटरी पर आएत त हिनकर सपना सार्थक रूप लेत.
महेन्द्र जी पिछला किछ दिन सं बीमार चलि रहल छलखिन्ह आ हिनकर किडनी खराब भ गेल छलन्हि. हिनकर मृत्यु के खबर सं मैथिल लोक सभ स्तब्ध छथिन्ह. हिनकर मृत्यु के खबर सं कि बड़का...कि छोटका...नैना बुतुर सभ गोटे दुखी छथिन्ह. लोक सभ अपन- अपन शोक...संवेदना व्यक्त कs रहल छथिन्ह.


text:
वैद्यनाथ धामक श्रावणी मेला द्वादश ज्योतिर्लिंग में बाबा वैद्यनाथ देवघर में अवस्थित अति पावन धाम,लंकापति रावण महादेवक भक्त हिनक घोर तप सौं कैलाशपति महादेव अति प्रसन्न भय वर मांगक लेल कहला त रावण भगवान महादेव सौं कैलाश छोड़ि लंका में बासक लेल आग्रह केलथि, सबलेल समान दृष्टि रखैवला औढरदानी तथास्तु कहि रावण सौं कहला आहाँ हमरा उठाके लय चलु किन्तु कतौह राखब नै जतैह हमरा निचा में राखब हम ओतहि बसि जायब,अभिमानी रावण मानिगेल आ महादेवजी के लय विदा भेला,समस्त श्रृष्टि में हाहाकार मचि गेल,बहुत दूर एलाक बाद दैववश रावण के असहनीय लघुशंका लागल आ ओ विकल भय चहुँदिस तकला त एकटा बटोही के अबैत देखि हुनका सौं कनिकाल महादेव के राखक लेल आग्रह केला,बटोहिक वेश में भगवान जल्दी करब कहि महादेव के राखि लेलथि किन्तु दैववश रावणक लघुशंका अनंत भेल जाई जे बाद में रवणा धारक नाम सौं प्रसिद्ध भेल,बटोही रावण के भारी लगैये कहि महादेव के ओहिठाम स्थापित कय देलाह आ चलि गेला,लघुशंका कय रावण जखन हुनका फेर उठबे लगला त देवों के देव महादेव टस से मस नहिं भेला त वापस लंका चलि गेला आ हुनक बलजोरी उखाड़क प्रभाव सौं शिवलिंग ऐककात कनि धंसि गेलाह,वेह शिवलिंग वैद्यनाथ शिवलिंग छथि आ औढरदानी ओहिठाम निवास करे लगलाह वेह छी अपन देवघर बाबाक दरबार,हिनक दरबार में जे भक्त सत्य मन सौं जे मंगलक पुरा होईत छैक कतेको लोक हुनक प्रभाव सौं पुत्रवान धनवान भेलाह,खासकय असाध्य रोग सौं पीडीत व्यक्ति जौं ओतय पहुंचि रोग निवारणार्थ सत मन सौं प्रर्थना केलथि त कालक्रमेन निरोग भय जाई छथि किएक त वैद्यक नाथ छथि बाबा वैद्यनाथ।।
"भोला बाबा पर सुरत धरे बोलबम"
ओना त देवघर में सदा कांवरियाक भीड़ लागल रहैत अछि खासकय मैथिल कांवरियाक, किन्तु श्रावणी मेला जे एकमास धरि चलैये भारी भीड़ आ नाचगान ढोल मृदंगक थाप पर नचैत गवैत मैथिल कांवरिया देखैते बनैये,अहिबेर 20 जुलाई सौं 18 अगस्त धरि श्रावणी मेला लागत।।
जय बाबा वैद्यनाथ।।